AÇÒ ÉS UN PETIT RESUM DE LES ACTUACIONS DUTES A TERME PER LA PLATAFORMA PRO-INSTITUT DE PEDREGUER, FORMADA BÀSICAMENT PER PARES I MARES DELS ALUMNES DELS COL·LEGIS DEL POBLE, ARRAN DE L'ANUNCI DE LA CONSTRUCCIÓ D'UN CENTRE DE SECUNDÀRIA AL MUNICIPI. ES VA CONSTITUIR PER TAL DE FER EL SEGUIMENT D'AQUESTA CONSTRUCCIÓ, JA QUE DES DE 1996, QUAN VA EIXIR EL CENTRE EN MAPA ESCOLAR, SEMBLAVA QUE CONSELLERIA NECESSITAVA UN RECORD PERMANENT.\n-Última licitació d’obres de centres docents\n-NO APAREIX L’INSTITUT DE PEDREGUER\n-Reunió de la Plataforma Pro-Institut\n-L’Ajuntament informa que CIEGSA (empresa que ha d’adjudicar les obres) ha fet unes cates geotècniques que obliguen a retardar la licitació per problemes de fonaments (ja que la parcel·la havia estat un abocador).\n-La Plataforma decideix convocar altra reunió per a després de Nadal per a elaborar un escrit a Conselleria i CIEGSA per exigir l’aparició del nostre Institut a la propera licitació\n-S’aprova el document que enviarem a Conselleria i CIEGSA, exigint la propera licitació (febrer-març), que es facen totes les actuacions pendients sobre la parcel·la abans i que, mentre es construeix el nostre centre, els alumnes de segon cicle d’ESO de Pedreguer no estudien en barracons ni massificats (es decideix que aquest document el signaran les AMPES de l’Alfàs, del Trinquet, de La Glorieta, a més de la Plataforma i el Consell Escolar Municipal en propera reunió).\n-Es proposa que la comunitat educativa de Pedreguer faça concentracions tots els dissabtes a les 12,00 enfront de l’Ajuntament fins que es liciten les obres. Començarem el 18 de gener.\n15/01/03 – 17/01/03\n-Els mitjans de comunicació es fan ressò de la decisió presa el 13 de gener.\n-Primera concentració davant de l’Ajuntament\n-Comunicat de premsa de CIEGSA aparegut als mitjans\n-Diu que no pot licitar “fins que l’Ajuntament no allibere el terreny que ha cedit de les servituds que actualment té”\n-Comunicat de premsa de l’equip de govern de l’Ajuntament de Pedreguer\n-“Lamenta” les declaracions anteriors de CIEGSA i manifesta que “en cap moment s’ha ocultat a la Conselleria d’Educació que els terrenys (...) hagueren estat un abocador (...) A més a més les escriptures públiques (...) indiquen que” la cessió “es fa lliure de qualsevol servitud” i que “aquest Ajuntament està dispost, com ho ha estat sempre, a fer tot allò que siga necessari per a iniciar les obres”\n-Reunió del Consell Escolar Municipal\n-Remissió a Conselleria i CIEGSA del document elaborat el 13 de gener\n-Segona concentració davant de l’Ajuntament\n-S’informa que a partir de la propera concentració s’intentarà que es faça algun tipus d’activitat lúdica. També es diu que es mantindrà informada a la comunitat educativa des dels col·legis\n-Visita de tècnics de CIEGSA a la parcel·la\n-L’empresa no licitarà fins que no estiga lliure de residus la parcel·la, cosa que, segons ells, portarà prou de temps i farà impossible la licitació en març\n-Els representants de l’Ajuntament es comprometen a contestar en 15 dies sobre la possibilitat de netejar la parcel·la actual i omplir-la o buscar-ne una altra. En tot cas, diuen que tot plegat retardarà la licitació fins a maig\n-La Plataforma decideix seguir amb les concentracions setmanals, a més d’instal·lar una paradeta al porrat de S. Blai\n-Tercera concentració davant l’Ajuntament\n-Xicoteta manifestació pel mercat i els porxens. Es comunica als reunits la instal·lació d’una paradeta al porrat.\n-Paradeta al porrat\n-Recollida de suggeriments, peticions, idees, etc. dels ciutadans per als polítics\n-Reunió de la Plataforma\n-Recompte de les cartes recollides: 118 (25 a l’alcadessa, 25 a l’Ajuntament, 48 al conseller, 3 a la regidora d’educació, 1 a Aznar, 15 per a tots els polítics, 1 al grup municipal del PP)\n-Es decideix remetre-les als destinataris, publicar una selecció a la premsa (si pot ser setmanalment), fer un dossier amb les còpies.\n-Es recorda que el proper 12 de febrer s’acompleix el termini donat per l’Ajuntament per contestar.\n-Es proposa que a la propera concentració 4 alumnes llegeixen algunes de les cartes arreplegades\n-Quarta concentració davant l’Ajuntament\n-Quatre alumnes dels col·legis lligen alguns dels escrits arreplegats el dia de Sant Blai\nDoc 5 i 6 i 4 (l’últim document no arriba a presentar-se per la decisió reflectida al costat)\n-Es recorda que el termini que tenia l’Ajuntament per contestar finalitza el proper dimecres.\n-Es decideix fer una pancarta i participar a la concentració per la pau el dia 18 de febrer a Dénia.\n-Es distribueixen els escrits del dia de Sant Blai per destinataris i es decideix remetre’ls aquesta setmana.\n-Es decideix que a la propera concentració seguirem amb la lectura dels escrits i que s’hi informarà de la contestació de l’Ajuntament\n-Uns membres de la Plataforma apunten la possibilitat d’encetar el curs vinent l’institut en barracons per solucionar l’escolarització dels pedregueros. No es considera convenient i es decideix deixar-ho sobre la taula i plantejar-ho als pares una vegada licitat l’institut.\n-La Plataforma es reuneix convocada per representants de l’Ajuntament, els quals informen que la contestació se’ns donarà dijous en compte de dimecres (després de tants anys, un dia tampoc no ens sembla malament), per tal com s’han de fer encara unes gestions el dijous al matí. Se’ls recomana que porten per escrit les decisions que ens pensen traslladar.\n-Després la plataforma decideix recordar, mitjançant escrit, als pares i mares la propera concentració i convidar-los a la manifestació per la pau del dia 18 de febrer.\n-Reunió de la Plataforma-Ajuntament\n-Se’ns informa de que finalment s’ha optat per l’adquisició d’una nova parcel·la; que és viable construir-hi l’Institut; i que en aproximadament dos mesos pot estar a punt per licitar (7 dies per traslladar el projecte d’una parcel·la a l’altra; 20 dies d’exposició pública; mes i mig per fer els tràmits escaients)\n-La Plataforma recomana que s’exigesca a CIEGSA que facen les cates abans que res i que, si addueixen algun problema, n’encomane unes paral·leles l’Ajuntament\n-Poca assistència: pluja. Exalumnes lligen escrits del “porrat” i es posen dates a les previsions de l’Ajuntament: 24 de febrer (trasllat de projecte); 17 de març (fi d’exposició pública); 5 de maig (enllestit per a licitar)\n-Assistència a la manifestació per la pau\n-La Plataforma participa amb pancarta pròpia en una manifestació de vora 6000 persones\n-Es repeteix la lectura del comunicat del dia 15\n-L’Ajuntament informa de les gestions portades a terme. El primer pas (traslladar el projecte d’una parcel·la a l’altra) hauria d’haver estat avui: se’ns diu que va endarrerit i abans del 3 de març no estarà enllestit: això retarda les previsions una setmana (12 de maig?)\n-Acord entre la Conselleria d’Educació i els Sindicats\n-En un dels punts la Conselleria es compromet a licitar tots els Centres previstos al mapa escolar, amb dotació de sòl.\n-CIEGSA comença les cates\n-Comissions informatives d’Urbanisme\n-S’informa als grups de l’Ajuntament sobre la permuta de terrenys\n-S’aprova per unanimitat la permuta de terrenys i s’envia la decisió per correu urgent per a la seua publicació en DOGV i exposició pública\n-Es comunica l’endarreriment del projecte i les gestions dutes a terme per l’Ajuntament.\n-Solta de coloms i traca en solidaritat amb el “no a la guerra”\n-Reunió a Alacant amb Direcció Territorial d’Educació\n-Se’ns ofereix la possibilitat d’encetar el curs vinent l’Institut de Pedreguer en pre-fabricades. Sentim que hem estat convocats de manera enganyosa: crèiem que l’oferta partia de Conselleria: en realitat, el senyor director esperava que li exposàrem nosaltres l’oferta (!)\n-La Plataforma diu que abans d’acceptar cap oferta d’aquest tipus s’ha de comptar amb el vist-i-plau de la resta de la comunitat educativa\n-El Director Territorial accepta una sèrie de compromisos (entre ells la segura licitació de l’Institut, com vam dir el 10 de febrer, i reunir-se amb els pares el proper 13 de març)\n-Es trasllada a la Plataforma la informació de la reunió d’ahir.\n-Es comenta la possibilitat de fer una reunió informativa anterior a la del Director Territorial amb els pares, però es deixa damunt la taula (una mare diu que potser siguen massa reunions)\n-Es decideix fer un comunicat per a la premsa per tal com ha estat apareguent als mitjans que la proposta dels barracons ha partit de la comunitat educativa\n-Publicació en DOGV de la permuta de terrenys\n-Ara hi ha 20 dies hàbils d’exposició pública (fins el 29 de març)\n-Publicació en premsa del comunicat de la Plataforma\n-Apareix, no el comunicat, sinó una interpretació d’aquest: diu que la Plataforma es desmarca de la instal·lació dels barracons; en realitat, el que dèiem era que de la Plataforma no havia eixit la proposta d’instal·lar-los\n-S’explica l’error del que ha eixit en premsa\n-S’explica per què es va decidir convocar els pares el dia 10 de març\n-S’informa de la publicació en DOGV de la permuta de terrenys\n-Es fa una lectura dels avantatges i desavantatges de començar el curs vinent en barracons i dels compromisos que hauria d’assolir la conselleria en cas que finalment s’instal·laren (licitació de l’institut en maig, parcel·la idònia i dotació digna)\n-Reunió de la Plataforma amb els pares afectats pel tema dels barracons\n-Un centenar de pares i mares es mostren, majoritàriament, a favor dels barracons, amb les següents condicions: 1)licitació abans de les obres de l’institut (maig); 2)garantir la continuitat dels estudis de Batxillerat d’ací dos cursos; 3)cessió de la parcel·la on han d’anar els barracons per dos anys; 4)control per part de l’Ajuntament de les obres de l’institut; 5)començament de tota l’etapa; 6)els compromisos adquirits pel director territorial a la reunió de 3 de març (dotació digna, etc.)\n-Reunió extraordinària del Consell Escolar Municipal\n-Es tracta el tema de les prefabricades i s’acorda valorar positivament llur instal·lació, amb les condicions esmentades abans\n-El Claustre de professors de l’Alfàs també ho valora positivament\n-Reunió del Director territorial amb els pares afectats pels barracons\n-La comunitat educativa accepta majoritàriament la instal·lació de barracons amb els compromisos per part de l’Administració següents (que accepta el director): 1)licitació de l’institut abans de la instal·lació; 2)etapa completa i continuïtat dels estudis de Batxillerat; 3)cessió de la parcel·la fins setembre de 2005; 4)comissió de seguiment de les obres de l’institut; 5)condicions dignes de personal i material per a les prefabricades.\n-També està present un representant de CIEGSA qui assegura que la licitació es farà en maig i que les cates sobre la nova parcel·la han finalitzat i han donat resultat positiu\n-Es llig un comunicat amb un resum de la reunió anterior i es comunica que seguiran les concentracions fins a la licitació.\n-Es decideix seguir amb les concentracions\n-Enviament per escrit del director territorial a l’alcaldessa de Pedreguer\n-Accepta els compromisos adquirits en la reunió del 13 de març, però no parla de que la instal·lació dels barracons siga després de la licitació\n-Lectura de l’escrit del director territorial\n-Acte en contra de la guerra\n-Es decideix fer un comunicat a la premsa desmentint les declaracions de la portaveu del PP de Pedreguer, qui deia que un membre de la Plataforma “havia promés al director Territorial suspendre les concentracions”\n-També es decideix remetre un escrit a l’alcaldessa sobre l’enviat el dia 20 pel director territorial, ja que no es feia menció a “licitar l’institut abans de la instal·lació dels barracons”\n-Fax de la direcció general de centres al Chabàs\n-Es comunica a l’IES Chabàs que el curs vinent els escolars de Pedreguer de 2n d’ESO estaran adscrits a l’IES de Pedreguer\n-S’anuncia la finalització de l’exposició pública de la permuta de terrenys\n-Actuació d’un “monologuista”\n-Plenari de l’Ajuntament\n-Aprovació provisional de la permuta de terrenys. No es presenten al·legacions. Ara queda un mes i mig, més o menys, per licitar.\n-Licitació de CIEGSA\n-Eixen, entre altres, l’Institut de Teulada i un col·legi de Xàbia. Serà el nostre el pròxim, al maig?\n-Es decideixen les actuacions per a la propera concentració. Es farà la de la plaça de l’Ajuntament i un acte a les Trobades de les Escoles en Valencià als Poblets\n-S’informa als assistents dels tràmits duts a terme sobre la parcel·la. Es fa un acte en solidaritat amb les víctimes de la guerra d’Irak.\n-Per la tarda, als Poblets, també es fa acte de presència\n-Es decideixen les actuacions per a les properes concentracions: per a la del dia 19 d’abril es decideix lliurar premis als escolars que participen en un concurs sobre l’Institut\n-Visita de l’inspector de secundària\n-Fa una visita, classificada de positiva, als terrenys on van els barracons i presenta a l’alcaldessa el qui serà el director de l’Institut (el nomenament del qual serà a partir de l’1 de juliol i decidit sense consultar a l’Ajuntament ni comunitat educativa)\n-Lectura de textos literaris\n-Informació de l’Ajuntament sobre les gestions dutes a terme\n-Comissió d’urbanisme a Alacant\n-Vist-i-plau definitiu al pla especial de reserva de sòl. Via lliure per a licitar\nDoc 16 i 17\n-L’ajuntament informa sobre la reunió del matí\n-S’organitza la concentració del dissabte (lliurament de premis, etc.)\n-Es decideix protestar davant la direcció territorial pel procediment seguit per triar director de l’institut (arbitrari, poc objectiu i il·lògic), sense innformar, almenys, a la comunitat educativa\n-Signatura d’actes de la permuta de terrenys\n-Es fixen els paràmetres urbanístics de la parcel·la. Pas de tràmit per a licitar\n-Primera pedra de l’Institut de Gata\n-Si tot haguera anat bé i no ens hagueren tret en desembre l’assumpte de les cates, avui també hagueren posat la primera pedra del nostre institut. El vicepresident del govern valencià, senyor Ripoll, dóna com a segura la licitació de Pedreguer el mes que vé.\n-La Plataforma es constitueix en jurat del concurs i decideix els guanyadors: es presenten 55 treballs de creació artística i 5 de creació literària.\n-Informació sobre la comissió d’urbanisme del dia 14 i últimes novetats de la setmana\n-Lliurament dels premis del concurs sobre l’Institut\n-Es parla sobre què fer a la propera concentració. L’assistència a les reunions va minvant des de fa tres setmanes (potser senyal de que la licitació s’apropa?)\n-S’exposen els treballs del concurs.\n-Es fa un acte per recordar el 25 d’abril\n-S’intenta transmetre un missatge d’optimisme: potser queden poques concentracions: CIEGSA ha encomanat a l’arquitecte de l’institut que ho tinga tot enllestit abans de l’1 de maig\n-La Regidora d’Educació informa sobre el plenari del dilluns vinent; també diu que li han trasmés que segurament la licitació serà el 20 de maig\n-Es parla sobre què fer a la propera concentració.\n-S’informa sobre el plenari del dilluns vinent\n-Es llig un monòleg sobre les ànsies inauguradores\n-S’aprova, entre altres coses, la cessió de la parcel·la a la Conselleria i la inclusió a l’inventari de l’Ajuntament de les parcel·les on ha d’anar l’institut\n-Es lligen poemes de Pere Quart i d’Ovidi Montllor referents a escoles antigues i promeses incomplides\n-Es parla sobre què fer a la propera concentració i les actuacions a realitzar d’ací dues setmanes, tot contemplant dues hipòtesis: si es licita o no es licita.\n-Es llig un comunicat a la comunitat educativa i a la premsa anunciant quina serà l’actuació de la Plataforma la setmana vinent: desconvocar les concentracions i fer una assemblea de pares si es licita o mantenir les concentracions i demanar responsabilitats si no es licita\n-Es parla sobre què fer en cas que no es licite aquesta setmana\n-Assabentats de la licitació de l’institut, la Plataforma decideix mantenir la concentració propera per explicar els passos a seguir a partir d’ara i desconvocar les següents\nAPAREIX EL NOSTRE INSTITUT!!!!\n-Es llig un comunicat agraint l’assistència i explicant els passos següents. Es desconvoquen les properes concentracions\nEl primer pas ja el teníem.\nAra calia estar atents als següents terminis:\n-29/05/03: publicitació de la licitació\n-18/07/03: termini presentació d’ofertes\n-27/07/03: apertura d’ofertes\n-27/08/03: acceptació de l’empres\n-27/12/04: finalització d’obres (si duren 16 mesos)\n-27/02/05: finalització d’obres (si en duren 18)\nCalia ara crear la comissió de seguiment de les obres.\nConvocaríem properament una assemblea de pares i mares per explicar aquest procés i què hauriem de fer a partir d’ara.\nGRÀCIES A TOTS PER EL VOSTRE SUPORT A LES CONCENTRACIONS. FINS AVIAT!... PERÒ AIXÒ ERA JA ALTRA HISTÒRIA...\nLes Associacions de Mares i Pares d’Alumnes de l’Escola Infantil “La Glorieta” i dels Col·legis Públics de Pedreguer l’Alfàs i el Trinquet, el Consell Municipal Escolar d’aquest municipi i la Plataforma Pro-Institut de Pedreguer\n1)que en data 20/12/2002 isqué en premsa la darrera licitació per a la contractació de lots d’obres relatives a centres docents per part de l’entitat adjudicadora CIEGSA;\n2)que a l’esmentada licitació no apareix el futur Institut de Secundària del municipi de Pedreguer;\n3)que l’Ajuntament de Pedreguer ha assumit en diferents plens municipals tots els compromisos urbanístics sol·licitats per CIEGSA per tal d’urbanitzar la parcel·la on s’ubicarà l’institut de Pedreguer;\n4)que, segons informacions arribades a l’Ajuntament d’aquest municipi, la no inclusió d’aquest Institut a l’esmentada licitació es deu a que la realització d’unes cates geofísiques dutes a terme sorprenentment la mateixa setmana d’aquesta licitació recomana una variació dels pressupostos per a canviar els fonaments de la futura edificació;\n5)que l’alumnat de primer cicle d’ESO continua als col·legis de primària de Pedreguer degut a la inexistència de l’IES de Pedreguer, mantenint-se separada l’etapa formativa de l’ESO amb les conseqüències negatives pedagògicament parlant que se’n deriven;\n6)que l’alumnat de segon cicle d’ESO dels dos col·legis públics de Pedreguer, el Trinquet (local) i l’Alfàs (comarcal i amb l’adscripció de l’alumnat de Benidoleig) es desplacen diàriament a l’IES Historiador Chabàs de Dénia, degut també a la inexistència de l’IES de Pedreguer;\n7)que aquest Centre de Secundària al qual estan adscrits provisionalment els alumnes de Pedreguer (IES Historiador Chabàs de Dénia) es troba actualment saturat i que per al curs vinent, i segons les dades d’escolarització d’aquest any, no podrà absorbir l’alumnat que li correspon, per tal com necessitaria 12 aules prefabricades.\n1)que les obres relatives a l’Institut de Secundària de Pedreguer apareguen dins la propera licitació (febrer-març), per tal que les obres estiguen finalitzades al setembre o al desembre de 2004;\n2)que qualsevol actuació que quede pendent realitzar sobre els terrenys on estarà ubicat l’esmentat Centre es facen durant aquest mes de gener o, a tot estirar, durant febrer (en tot cas que no es facen la mateixa setmana que es tinga previst licitar l’obra);\n3)que les autoritats educatives solucionen provisionalment la manca de condicions dignes d’escolarització que ara per ara pateixen els alumnes de segon cicle de Secundària de Pedreguer, a fi d’evitar durant el curs o els cursos (2003/04, 2004/05) que hauran d’estar adscrits a un altre Centre el caòtic començament de Curs d’aquest any (en el qual només s’han hagut d’instal·lar 4 aules prefabricades al seu Centre de destí) i l’enorme massificació que s’hi produirà (l’any vinent només en ESO es preveuen 25 unitats, fet que no es dóna en cap perfil de Centre de Secundària per raons òbvies); eixa solució provisional passaria per emprar l’edifici que deixarà aquest Centre de destí (ja que el curs 2003/04 es traslladarà segurament a noves dependències) com a tercer institut de Dénia o com a extensió de l’IES Historiador Chabàs (amb l’adscripció i perfil educatiu previstos en mapa escolar -8 unitats d’ESO i 4 de Batxillerat);\n4)que es trasllade als sotasignants contestació sobre els tres punts anteriors.\nPedreguer, 20 de gener de 2003\nAMPA “LA GLORIETA” AMPA L’ALFÀS AMPA EL TRINQUET\nSignat: Signat: Signat:\nPLATAFORMA PRO-INSTITUT CONSELL ESCOLAR MUNICIPAL\nENTITAT ADJUDICATÒRIA CIEGSA\nPER A QUAN L’INSTITUT?\nEl 20/12/2002 isqué en premsa la darrera licitació per a la contractació de lots d’obres relatives a centres docents per part de l’entitat adjudicadora CIEGSA. A l’esmentada licitació no apareix el futur Institut de Secundària del municipi de Pedreguer;\nL’Ajuntament de Pedreguer ha assumit en diferents plens municipals tots els compromisos urbanístics sol·licitats per CIEGSA per tal d’urbanitzar la parcel·la on s’ubicarà l’institut de Pedreguer.\nSegons informacions arribades a l’Ajuntament d’aquest municipi, la no inclusió d’aquest Institut a l’esmentada licitació es deu a que la realització d’unes cates geofísiques dutes a terme sorprenentment la mateixa setmana d’aquesta licitació recomana una variació dels pressupostos per a canviar els fonaments de la futura edificació.\nLa no existència del nostre Instititut significa que l’alumnat de primer cicle d’ESO continua als col·legis de primària de Pedreguer, mantenint-se separada l’etapa formativa de l’ESO amb les conseqüències negatives pedagògicament parlant que se’n deriven; i que l’alumnat de segon cicle d’ESO dels dos col·legis públics de Pedreguer, el Trinquet (local) i l’Alfàs (comarcal i amb l’adscripció de l’alumnat de Benidoleig) es desplacen diàriament a Dénia. El Centre de Secundària al qual estan adscrits provisionalment els alumnes de Pedreguer (IES Historiador Chabàs de Dénia) es troba actualment saturat i per al curs vinent, i segons les dades d’escolarització d’aquest any, no podrà absorbir l’alumnat que li correspon, per tal com necessitaria 12 aules prefabricades.\nPer totes aquestes raons, les mares i pares dels escolars de Pedreguer, la Plataforma Pro-Institut i el Consell Escolar Municipal (si així ho aprova en la seua propera reunió)\n3)que les autoritats educatives solucionen provisionalment la manca de condicions dignes d’escolarització que ara per ara pateixen els alumnes de segon cicle de Secundària de Pedreguer, a fi d’evitar durant el curs o els cursos (2003/04, 2004/05) que hauran d’estar adscrits a un altre Centre que reben les classes en barracons i l’enorme massificació que s’hi produirà (l’any vinent només en ESO es preveuen 25 unitats, fet que no es dóna en cap perfil de Centre de Secundària per raons òbvies); eixa solució passaria per completar el mapa escolar almenys en Dénia, amb la creació del tercer institut provisionalment a les dependències de l’antic Chabàs que es traslladarà a noves dependències.\nPER TOT AIXÒ, LA COMUNITAT EDUCATIVA DE PEDREGUER MANTINDRÀ LES CONCENTRACIONS DE 5 MINUTS DELS DISSABTES A LES 12,00 h DAVANT DE L’AJUNTAMENT FINS QUE APAREGA L’ADJUDICACIÓ D’OBRES DEL NOSTRE INSTITUT\nINFORMACIÓ A LA COMUNITAT EDUCATIVA\nSEGUIMENT I ACTUACIONS DUTES A TERME PER A LA REALITZACIÓ DE L’INSTITUT DE PEDREGUER\nPLATAFORMA PRO-INSTITUT DE PEDREGUER\nLa Plataforma Pro-Institut de Pedreguer, reunida el dimecres, 29 de gener, a les 22,00 h, va ser informada pels representants de l’Ajuntament de que CIEGSA (la empresa que ha d’adjudicar les obres del nostre Institut), en visitar la parcel·la el dia anterior, 28 de gener, va descartar que el projecte es licite en la propera convocatòria de març, perquè un estudi geotècnic adverteix del risc d’emissions tòxiques i de la contaminació d’aigües al subsòl; per tant s’ha de buidar l’antic abocador, traslladar les deixalles a un lloc per determinar i reomplir-se la parcel·la.\nL’Ajuntament es va comprometre a tenir una solució en 15 dies, que passaria per:\n-utilitzar la parcel·la actual, amb tota la feina que comporta (buidat, transport, ompliment de la parcel·la), o\n-buscar-ne altra amb millors condicions.\nVa comentar que tant una solució com l’altra signifiquen una despesa important i que les dues solucions retardarien en la mateixa mesura el procés d’adjudicació (que calculaven, com a molt prompte, en maig).\nCom que el que demanava la Plataforma (contestació al escrit del Consell Escolar Municipal i de les AMPES i licitació de les obres) segueix igual (o pitjor), es va decidir mantenir les concentracions dels dissabtes, intentant fer-les més participatives per tal que no anem desanimant-nos, si, com sembla, la licitació es retarda fins a maig.\nA més a més, us comuniquem que el diumenge 2 de febrer, vespre de Sant Blai, la Plataforma instal·larà una “paradeta” al porrat, de caràcter informatiu i participatiu.\nD’altra banda, també vam decidir posar informació detallada del procés que estem seguint als taulers d’anuncis dels col·legis.\nVINE EL PROPER DISSABTE A LA CONCENTRACIÓ. SEGUIREM INFORMANT.\nEls sotasignants, representants de la Plataforma Pro-Institut de Pedreguer i de les Associacions de Mares i Pares d’Alumnes dels col·legis públics d’aquest municipi\n1)que l’Ajuntament (unànimament i deixant de banda altres aspectes que no siguen l’interés del poble –com ja van fer, per cert, amb l’aprovació de la cessió de l’actual parcel·la, pensant que era el millor per al poble) adqueresca una parcel·la alternativa (possibilitat que havien ofertat en la reunió mantinguda amb la Plataforma el 29 de gener passat), si, com sembla, és possible, i pagant el que siga necessari, sempre que siga urbanitzable i tinga tots els requisits que es demanen (reparcelació, vials per entrar camions, sòl idoni –amb les cates fetes-, etc.), per tal que l’Institut estiguera acabat per al curs 2004/05 o per al següent;\n2)que es facen les gestions necessàries per recuperar les despeses que aquest Ajuntament ha efectuat sobre l’antic abocador a instàncies d’altres institucions;\n3)que, provisionalment i per mantenir als nostres estudiants al poble, respectant la continuitat de l’etapa d’ESO i evitant que estudien massificats a un altre municipi, i possiblement en barracons, es cree per al curs vinent (2003/04) l’Institut de Pedreguer i que s’instal·le en alguna parcel·la urbanitzada del poble, més menuda i mitjançant aules pre-fabricades (que, almenys, es trobaran a Pedreguer); aquest Institut hauria de tenir capacitat per a 12 unitats d’ESO (o 6 si es decideix posar el segon cicle només): 3 per cada nivell, a més d’aules específiques necessàries (laboratoris, de Tecnologia, de Música...) i de serveis (secretaria, biblioteca...). Aquest institut tindria una dotació de professorat adequada a la seua capacitat: 31 professors amb etapa completa o 21 amb segon cicle només. Com que aquesta mesura aniria paral·lela a la construcció de l’Institut esmentat al punt 1, els nostres estudiants podrien començar el Batxillerat amb unes condicions finalment dignes.\nCORPORACIÓ MUNICIPAL DE L’AJUNTAMENT DE PEDREGUER\nPROPOSTES I PETICIONS RECOLLIDES PER LA PLATAFORMA PRO-INSTITUT A LA PARADETA DEL PORRAT DE SANT BLAI. 02/02/2003\n1. Estic farta de que la pilota vaja passant d’una teulada a l’altra. El que siga responsable que ho demostre. No més demagògia. Volem l’Institut ja!!!\n2. A la Conselleria d’Educació, per la seua mala bava i manca de voluntat per fer les coses.\nAls polítics de Pedreguer, per ingenus, incompetents i/o plens de desídia:\n1995 > es cedeix una parcel·la i ningú no es preocupa (ni govern municipal ni oposició) d’esbrinar els passos a seguir... La Conselleria calla com a “puta”.\n1999-2003 > l’Ajuntament fa tot el que diuen. Tots saben que això està ple de “merda” però el més important (dir que la parcel·la és inservible)ho diuen a última hora (!)\n3. Avui dia 2 de febrer només tinc un pensament amb dos desitjos:\n-que la Pau siga una realitat mundial,\n-que l’Institut A PEDREGUER tinga una solució ja.\nVoldria que polítics de Pedreguer tingueren “collons” perquè raons les tenen totes, i que pressionaren junt amb la Plataforma i exigiren com nosaltres la construcció de l’Institut ja !!\n4. Deixeu-se de xorrades i feu les coses com s’han de fer. La casa pels fonaments i no per la teulada. Moltes promeses i poques realitats. Ja està bé.\n5. Nuestros políticos seguramente creen que es más rentable para España el apoyar una guerra que gastar nuestro dinero en crear Institutos, hospitales y Casas de la Cultura.\n6. El pueblo de Pedreguer está hasta los cojones de que los jóvenes tengan que salir siempre del pueblo pudiendo tener un Instituto.\n7. Jo, en J. A. F. i S. veí de Pedreguer poble del cor de la Marina, em dirigesc a vos molt honorable conseller d’ensenyament pregant-li ens construesca l’institut doncs este poble capdavanter en la construcció d’edificis destinats a l’ensenyament, i amb un gran nombre d’estudiants i intel·lectuals, en necessita com l’aigua cada dia. Déu done a vos llarga vida.\n8. SR. CONSELLER D’EDUCACIÓ: Som dos estudiants que han hagut de patir les conseqüències de la falta d’un institut a Pedreguer. Encara que nosaltres ja no podrem gaudir de l’institut de Pedreguer ens agradaria que les generacions futures del nostre poble no hagueren de desplaçar-se tots els dies per tal de rebre l’educació obligatòria. També volem reivindicar l’estat en què es troba l’institut de Dénia al que anem. Estem impartint les classes en aules pre-fabricades. Aquestes aules són molt inestables, tant per la temperatura com pel material i la foscor. A més d’açò hi ha moltes més coses que ens indignen sobre l’estat de l’educació pública actual. Una d’elles és la falta de pressupost que ens obliga a donar classe en situacions tercermundistes. No creiem que som exagerades perquè estem ben segures de que la vostra família no està acudint a un centre públic. CONCLUSIÓ: VOLEM UN INSTITUT A PEDREGUER DE QUALITAT!!\n9. Estimat SR. CONSELLER D’EDUCACIÓ: el motiu de la present és per a demanar-li la més prompta resolució per fer l’INSTITUT, per favor li pregue que tinga en compte aquestes lletres. Esperant que es trobe bé de salut, atentament...\n10. Sr. Conseller. Terra Mítica i altres són OCI i turisme encarrilat. L’INSTITUT és el Progrés dels nostres fills. Per favor, òbriguen els ulls.\n11. CONSELLERIA D’EDUCACIÓ: Jo no vull alçar-me a les 6 del matí per anar a Dénia tots els dies a l’Institut. Així que el feu a Pedreguer ¡¡Ja!! Però no amb barracons.\n12. Sr. conseller, volem l’institut de Pedreguer ja! i una llei de qualitat de veritat!!\n13. Per no alçar-me tan matí i si plou no anar pegant bacs per Dénia. Farà 10 anys que diuen que el tenen de fer. Al conseller. ¡VOLEM L’INSTITUT!\n14. Senyor conseller: som unes joves universitàries, que ens van prometre que en acabar primària tindríem un institut a Pedreguer per a cursar secundària. El dia d’avui encara no està fet. VOLEM L’INSTITUT JA!!\n15. Senyor conseller: vosté ens obliga a que els xiquets i xavalets d’aquesta època vagen a l’escola fins als 16 anys perquè és obligatòria, però no pensa que quan un/a xic/a aplega als 14 anys, o siga, segon o tercer d’ESO, deuen desplaçar-se com a mínim 9 o 10 km. En le meu cas, per exemple, alçant-se a deshores de la matinada per poder aplegar a l’hora, ploga o neve, o siga, no prometa tanta cosa i al final no complisca res, que ja s’han burlat prou de tots nosaltres.\n16. Senyor conseller o qui siga: a vore si fan ja l’institut de Pedreguer i podem començar el curs que ve exercint el nostre dret a l’educació en el nostre poble.\n17. Senyor conseller: menys cates gastronòmiques i les cates importants feu-les quan toca (no als 8 anys)\n18. Sr. conseller d’educació: està conseguint el que vol, vosté i el seu partit, carregar-se l’escola pública.\n19. Sr. Conseller: en este poble no ens hem de quedar sempre darrere d’altres en menys categoria. Volem l’institut ja.\n20. Señor consejero de educación: déjense de darle vueltas al asunto ya, y pongan más empeño en los asuntos de enseñanza, ese es nuestro futuro.\n21. Perquè no cal agarrar l’autobús, no alçar-me prompte i ho tenim més prop. I perquè fa 7 anys que havia d’estar fet i encara no está. Conseller d’educació. ¡¡¡VOLEM L’INSTITUT!!!\n22. Per no anar a Dénia i per no tindre que alçar-me prompte i per no anar en autobús. I perquè fa 7 anys havia d’estar fet i no està. Conseller d’educació. ¡¡¡VOLEM L’INSTITUT!!!\n23. Vicent: per favor volem un institut per favor vos ho suplique que ens faces un institut.\n24. Al sr. conseller: sóc una mare de dos xiquets i trobe que en el temps que estem vostés ja sabien la situació del terreny, trobe que tot és una excusa, demane per favor que es pose al “puesto” d’una mare o pare i sabrà el que demane. Una mare.\n25. Pedreguer 3 de febrer del 2003. Exc. Conselleria d’Educació. Amb poques paraules voldria expressar la meua petició entorn a la construcció de l’Institut de Pedreguer. Tenint en compte que l’educació és un dret de tots els ciutadans i que aquesta puga impartir-se en un lloc adequat com és un institut públic, voldria demanar-vos que la construcció d’aquest s’agilite i es faça el més aviat possible. Atentament...\n26. PEDREGUER, 3-2-2003. INSTITUT JA! Per què? L’educació és la base d’un país en progrés, sense ella la incultura i la intolerància, els odis cada vegada van a més. Per tant sense un nivell cultural no es pot lluitar contra aquells que sols pensen en la guerra i en embutxacar-se els diners; menys especulació i més instituts.\n27. Deseamos que nos hagan un instituto para nuestros hijos, y no tengan que ir 10 km. todos los días. En las próximas elecciones les votará su tía.\n28. Ya es hora de que os mováis un poco y decidáis empezar el famoso instituto que hace más falta que el sueldo que vosotros cobráis.\n29. Pedreguer, 2 de febrer 2003. L’INSTITUT JA! Per una qualitat de l’ensenyament públic volem el centre en Pedreguer. J.G. A l’atenció del conseller d’educació.\n30. Al Conseller de Cultura i l’Alcadessa de Pedreguer: exigim un institut a Pedreguer ja. La cultura és el futur. Si no ens preocupem de la joventut no hi haurà adultes responsables. 6 signatures.\n31. Vull anar a l’institut de Pedreguer perquè estic més propet i no cal alçar-se matí. Alcaldessa\n32. Volem un institut amb saló d’actes i perquè ja fa anys que es té de fer i que no facen tanta merda d’obra a les Galgues.\n33. Volem que facen l’institut perquè no volem anar a Dénia ni alçar-nos a les 6:00 del matí. Escolta alcaldessa fes el favor de fer-nos l’institut a Pedreguer. ¡Volem l’institut!\n34. Ens agradaria que fereu millores pel poble, si tinguérem institut no tindríem que desplaçar-nos als altres pobles del voltant per a estudiar. Gasteu-vos més diners en coses necessàries, no en arreglar l’avinguda que ja estava bé abans, esteu fent una destrosa a Pedreguer. CONSTRUIU L’INSTITUT.\n35. Prou de poca vergonya, fem l’institut d’una vegada.\n36. Perquè som molts de joves que volem estudiar i ens tenim que desplaçar fora, que a banda ens posen en classes prefabricades, perquè falten aules. ENS FA FALTA UN INSTITUT!!!\n37. Per no anar a Dénia, per no alçar-se tan prompte i perquè a Dénia tot està fet ... i a Pedreguer és millor. ¡Volem un institut!\n38. M. C. Antes que mi hija vaya a estudiar a otro sitio, nos vamos a vivir, ¡pues a otro sitio!. M.C.\n39. Vull un institut a Pedreguer per estudiar i alçar-nos el menys prompte i no anar a Dénia; espere que el facen més prompte l’institut. Adéu\n40. Volem l’Institut el més prompte possible. No volem cap de “lio” més de que no hi ha diners, no hi ha prou lloc...\n41. A políticos en general petición de un padre: aquí debería haber un instituto que este pueblo lo merece. Pero ya!\n42. Estimats reis màgics (d’Orient?): si sabera que puc prescindir de fer-vos cap comanda, tingau per segur que no us faria treballar en aquesta època de l’any quan ja feu vacances, però, clar, la cosa està fotuda, i molt... Per tant, ja n’hi ha prou de bovades i mampreneu l’institut de Pedreguer ja !!! P.D. És que sóc d’Ondara i si ens encantem... 1 bes.\n43. Estamos hasta los cojones de prometer cosas y no hacerlas. M.C.F.\n44. M’agradaria que fereu l’institut de Pedreguer per a una millora del poble i també per als joves.\n45. Sr. conseller. Volem l’Institut de Pedreguer i perquè molts estudiants el necessiten. ¡Volem l’institut! M.\n46. A la senyora regidora de cultura. Li demanem que per favor es decideixen ja, ben prompte, a fer l’institut a Pedreguer. Que bona cosa de falta que ens fa.\n47. Ja està bé. Ja n’hi ha prou. Institut quan? Que vivim en un món ple d’injustícia. Per favor.\n48. Tenint el P.P. en casa no cal buscar enemics.\n49. Poseu l’institut perquè d’ací 2 anys vull anar. Afanyeu-vos inútils. A l’Ajuntament.\n50. Vull que facen un institut en Pedreguer, i així en aquest poble en tindrem un. Perquè no fa falta anar-nos-en a un altre poble. Ajuntament\n51. Volem l’institut, no anar a alguna chabola. A l’Ajuntament\n52. Vull que hi feu l’institut per tres coses: 1. Tots els pobles tenen un institut. 2. M’agradaria anar ací a l’institut. 3. Vull anar amb els meus amics. Feu-lo ja. N.\n53. Perquè no feu l’institut? Tots els pobles en tenen menys Pedreguer. No volem anar a altres pobles per a aprendre, sinò que volem estar ací aprenent. PER FAVOR FEU L’INSTITUT!!!!! A.\n54. Necesitamos el instituto lo antes posible, nuestros hijos lo necesitan ya. Es necesario, no se deben desplazar. Deben arreglar los terrenos. Institut ja. A.\n55. L’evidència de la necessitat d’un institut, ens té que unir a la lluita per conseguir-lo.\n56. Vull anar a l’institut de Pedreguer perquè estem més propet, ens alçarem més tard, no anirem corrent... Ajuntament.\n57. Benvolgut Ajuntament de Pedreguer m’agradaria que prompte fereu l’institut de Pedreguer i que jo puguera anar. E.\n58. Els ciutadans de Pedreguer volem el nostre Pro-Institut. Els jovens volem estudiar molt.\n59. Volem un institut i una ensenyança de qualitat. Que s’acaben els barracons!! Instituts nous!! Volem educació, volem un futur!! M.\n60. Senyor conseller: ja seria hora que Pedreguer comptara amb un institut i que els nostres estudiants no tingueren que desplaçar-se diàriament. Pedreguer és un poble i com a tal tindríem que tenir almenys un lloc on es poguera continuar l’educació secundària que per això és obligatòria. M.A.R.A.\n61. Señor conseller. Menos dinero para Terra Mítica y más para Institutos\n62. Senyor conseller, menys cates i més pressa. Feu-lo ja. Institut ARA\n63. Senyora alcaldessa, volem que feu un institut perquè quan tenim d’anar haurem d’anar a Dénia. N.\n64. Puix m’agradaria que feren un institut perquè la gent de Pedreguer no isquera fora del poble per estudiar. Visca l’institut!\n65. Volem que facen l’institut perquè no volem alçar-nos matí per anar a Dénia. ¡No volem anar a Dénia! ¡Volem l’institut! Alcaldessa, fes el favor de fer-nos l’institut.\n66. ¿Quan? –Nosaltres el volem ja! Tenim un fum de raons i totes molt necessàries. –Vos demane de tot cor que feu el nostre desig REALITAT. A.\n67. Vull l’institut per a ser astut. Volem l’institut.\n68. Sense l’institut a Pedreguer estem perduts. Per favor feu un institut per als xiquets.\n69. Volguda alcaldessa de Pedreguer m’agradaria que fereu l’institut per tal de poder estudiar i aprendre. ¡¡Espere que el feu!! Adéu! Atentament, L.\n70. L’enemic és comú i hem d’anar junts a lluitar. Espavila’t.\n71. Ja! El volem ja! –És molt necessari i precís. –A part seria un gran pas per a Pedreguer. A.C.F.\n72. Els jóvens de Pedreguer volíem demanar un institut per a poder estudiar i no tindre que anar fora. Ja que Pedreguer és un poble prou gran i és més necessari tindre un institut ací que fer tantes voreres i tantes coses que fan al poble. És un poc “engorrós” tindre d’alçar-se tots els dies a les 6 del matí per anar-nos a estudiar fora. Gràcies!\n73. A veure quan fem l’institut de Pedreguer, que em tinc d’alçar a les 6:30 i no puc dormir. Ja estem fins els ous.\n74. Solicitamos un instituto en la localidad de Pedreguer porque ya está bien que tengamos que desplazarnos hasta Dénia y Jávea, porque creemos que Pedreguer ya tendría que haber estado construido el Instituto.\n75. Que facen un institut nou per la meua filla. AL CONSELLER O EL QUE QUIERA.\n76. Conselleria de Educación y Ciencia. Necesitamos un instituto en Pedreguer YA!!\n77. SEÑOR CONSELLER: Estamos dispuestos a hacer lo que haga falta para que lo del instituto vaya adelante, es una cosa para bien de este pueblo y de los demás, no es una tontería, es una necesidad. ¿Cuántas cosas hacéis que no hacen falta? ¡eh! ¿Cuántas? Ya está bien. NECESITAMOS EL INSTITUTO.\nLa resta (fins a 118) no les publiquem perquè ja són variacions sobre un mateix tema o estan repetides. Agraïm sincerament a tots aquells que es van aturar una estoneta a la paradeta del “porrat” i van voler fer-nos partíceps de les seues inquietuds i desitjos per al poble. Ens van palesar que la necessitat de l'’nstitut és evident i que entre tots potser ho aconseguim. Perquè, al cap i a la fi, no demanem cap regal, demanem allò que ens correspon i que ja fa temps que hauria d’estar construït. Sabent que podem comptar amb tots vosaltres, seguiu acudint a les concentracions dels dissabtes a les 12,00 davant l’Ajuntament, perquè volem la LICITACIÓ ja. Gràcies.\nLa plataforma pro-Institut de Pedreguer, constituïda ja fa temps per mares i pares dels col·legis públics d’aquest municipi, vos transmet les peticions i suggeriments arreplegats el dia 2 de febrer de 2003, mitjançant una “paradeta” establerta al porrat de Sant Blai.\nÉs perquè tinga notícia de primera mà de les inquietuds dels ciutadans d’aquest poble pel que consideren un retard inexplicable en la posada en marxa de la construcció de l’Institut de Pedreguer, contemplada al mapa escolar i postposada ja massa vegades.\nEsperem que faça el que estiga en les seues mans per tal d’agilitar el procés de construcció d’aquest Centre que ja han vist com a irreal una quantitat important de generacions de jovens i que esperàvem veure licitat el dia 20 de desembre de 2002, però (com un autènctic gerro d’aigua freda) una cata geotècnica duta a terme inexplicablement (tothom es pregunta per què això no es va fer anys enrere) dos dies abans de l’esmentada licitació ens deixà a tot el poble ben glaçat.\nLA PLATAFORMA PRO-INSTITUT\nPedreguer, 4 de febrer de 2003\nCom recordareu, el dia 29 de gener l’Ajuntament s’havia compromés davant la Plataforma a cercar una solució al problema sorgit a la parcel·la on havia d’anar l’Institut (retirar les deixalles o buscar-ne una altra en millors condicions). La contestació se’ns havia de donar en 15 dies. Finalment aquesta ha tardat 16 dies (el dijous 13 de febrer, que tampoc no és tan greu: què és un dia davant dels més de 2615 que dura la qüestió?), i és la següent:\n· adquirir una nova parcel·la, cosa que sembla assolida;\n· aplicar-li un pla especial de revisió de sòl, que la faria automàticament vàlida per construir-hi l’Institut;\n· fer els tràmits necessaris perquè la licitació siga possible en maig:\n1. traslladar el projecte d’una parcel·la a l’altra: aproximadament una setmana (24 de febrer)\n2. posar-ho a exposició pública: 20 dies (17 de març)\n3. fer tota la paperassa i actuacions especials: aproximadament mes i mig (5 de maig)\nConsiderem que ara més que mai és necessària la col·laboració de tots per tal de fer realitat la construcció de l’Institut:\n· de la comunitat educativa, seguint fent palés el nostre interés a fi de pressionar les administracions implicades;\n· del nostre Ajuntament, deixant de banda altres qüestions alienes a l’interés general del poble i aplicant tots els esforços a la consecució d’allò que volem.\nAbans que res s’ha d’exigir a CIEGSA que faça primer de tot les cates necessàries i qualsevol altra actuació sobre la nova parcel·la, la qual cosa no lleva que l’Ajuntament puga anar encomanant-ne altres paral·leles.\nPer recordar-los que la licitació encara no és una realitat i perquè tampoc no ens han contestat al escrit remés pel Consell Escolar Municipal (el 20 de gener) al Director General de Centres (on ens interessàvem per les condicions d’escolarització dels estudiants dels nostres col·legis que seguiran anant a un Centre d’altre municipi, possiblement massificat i amb barracons), seguirem concentrant-nos davant l’Ajuntament tots els dissabtes a les 12,00 h. fins que la licitació de les obres siga una realitat.\nTot i les gestions dutes a terme per l’Ajuntament, sembla que el termini per a tenir enllestit el primer tràmit necessari per a la licitació de l’Institut (traslladar el projecte d’una parcel·la a altra) ha estat superat: del 24 de febrer que estimàvem en l’últim comunicat haurem de passar al 3 de març. Això endarrereix el procés una setmana (12 de maig), per la qual cosa no hem de badar i s’ha d’exigir que els tràmits vagen endavant de manera àgil.\nLes gestions per part de l’Ajuntament han estat les següents:\n1. reunió amb tècnics de la Comissió Territorial d’Urbanisme d’Alacant, on s’informa de la necessitat de redactar un pla especial de reserva de sòl, per a ubicar l’Institut (13 de febrer);\n2. sol·licitud a CIEGSA d’un estudi geotècnic de terrenys en la nova parcel·la (17 de febrer);\n3. sol·licitud al Conseller de Cultura d’informació de la documentació necessària per formalitzar la nova cessió de terrenys (18 de febrer);\n4. contractació dels treballs per obtenir les dades topogràfiques dels terrenys (cosa necessària que s’ha d’aportar a la documentació) (20 de febrer);\n5. comissions informatives d’Urbanisme per a tractar el tema de la permuta de terrenys (27 de febrer);\n6. CIEGSA comença les cates geotècniques demanades el dia 17 (27 de febrer)\n7. plenari on s’aprova la permuta esmentada (28 de febrer).\n8. enviament amb caràcter urgent de la decisió del plenari a Alacant per a l’exposició pública durant 20 dies, per tal que el 23 de març finalitze aquesta i en mes i mig (sobre el 12 de maig) puga licitar-se (28 de febrer)\nHem de dir també que a hores d’ara el Conseller no ha contestat a la sol·licitud feta per l’Ajuntament (el 18 de febrer), així com tampoc se’ns ha contestat sobre l’escolarització dels estudiants dels col·legis de Pedreguer quan acaben 2n d’ESO per als anys que estiguen sense fruir del seu dret a un Institut previst al mapa escolar (petició que feia el Consell Escolar Municipal el dia 20 de gener).\nVolem afegir, per acabar, que el dia 24 de febrer es signava un acord entre els Sindicats i la Conselleria on aquesta es compromet, entre altres coses, a licitar tots els Centres previstos en mapa escolar, amb dotació de sòl, però no posa QUAN?\nFINS QUE NO ISCA L’INSTITUT A LICITACIÓ\nVINE A LA CONCENTRACIÓ\nVINE EL PROPER DISSABTE A LA CONCENTRACIÓ (A LES 12,00 DAVANT L’AJUNTAMENT). SEGUIREM INFORMANT.\nREUNIÓ AMB EL DIRECTOR TERRITORIAL D’EDUCACIÓ\nProposta de crear el curs vinent l’Institut de Pedreguer provisionalment en aules pre-fabricades\nReunits, a petició de la Direcció Territorial per voluntat pròpia o a instàncies de l’Ajuntament de Pedreguer, en Alacant el 3 de març de 2003, a les 12,00 h, representants de tots els grups polítics de l’Ajuntament de Pedreguer, representants de la Plataforma Pro-Institut de Pedreguer i el Director Territorial d’Educació, s’informa de la possibilitat de posar a funcionar per al curs vinent l’Institut de Pedreguer en aules pre-fabricades (en resposta a la petició feta el 20 de gener de 2003 per les mares i pares dels escolars de Pedreguer, la mateixa Plataforma i el Consell Escolar Municipal en el sentit de “que les autoritats educatives solucionen provisionalment la manca de condicions dignes d’escolarització que ara per ara pateixen els alumnes de segon cicle de Secundària de Pedreguer”), amb els següents compromisos:\n1. Compromís de que, a molt tardar, el curs 2005/06 estarà construït i llest per a ser utilitzat l’Institut de Pedreguer. Per a això:\n-haurà d’estar licitat en maig de 2003;\n-el termini de presentació d’ofertes haurà de ser juliol de 2003;\n-l’obertura de pliques el mateix mes de juliol;\n-acceptació final de l’empresa constructora durant el mes d’agost;\n-finalització d’obres de construcció: desembre de 2004.\n2. Començaria tota l’etapa d’ESO amb 12 unitats (3 per nivell) i uns 250 alumnes.\nLa possibilitat de comptar amb menjador dependrà de l’horari que es decidisca seguir. En tot cas es podria fer servir el dels col·legis existents.\n-parcel·la: al costat de l’Alfàs, on s’ubica la fira, ja que compta amb llum i aigua\n-1 aula per cada grup\n-aules específiques: aula de tecnologia, de música, laboratori de ciències de la natura (física i química / biologia i geologia), aula d’educació plàstica (l’aula d’informàtica depén de la matrícula i de disponibilitat)\n-aules i espais d’ús col·lectiu: pati (pot ser compartit amb l’Alfàs o propi), espais esportius (compartit amb l’Alfàs), biblioteca i aula de video (compartits amb l’Alfàs), aula de desdoblaments i reforços\n-serveis generals: despatxos, lavabos, secretaria...\n4. Recursos materials: equipament de totes les aules anteriors.\n5. Recursos humans: equip directiu, personal no docent, professorat (entre 30 i 35 professors, 7 d’ells de primer cicle)\n6. Compromís a informar la comunitat educativa el dia 13 de març de 2003 amb la presència del Director Territorial, representants de CIEGSA i de l’Ajuntament, en la Casa de la Cultura a les 20,00 h.\n(Es comenta per part d’un membre de la Plataforma que la creació de l’Institut de Pedreguer no pot servir d’excusa per a la congelació o no realització de les estructures educatives encara pendents a la comarca de la Marina Alta, però la Direcció Territorial no considera convenient incloure aquest punt, ja que diu que l’important ara és solucionar el problema de Pedreguer)\nAVANTATGES I DESVENTATGES DE COMENÇAR L’INSTITUT DE PEDREGUER EN PRE-FABRICADES\nEvidentment, l’únic que trau profit clar de la instal·lació d’aules pre-fabricades és l’empresa o les empreses encarregades de col·locar-les. Llevat aquest primer interés lucratiu i crematístic, cal reflexionar sobre la conveniència o no d’instal·lar els nostres estudiants provisionalment en aquestes construccions.\nEl primer factor que pot tirar enrere és la precarietat que això significa i el temor que les instàncies educatives decidesquen fer de la provisionalitat una cosa perenne.\nEn primer lloc, s’ha de pensar que la posada en funcionament provisional de l’Institut serà una mesura més de pressió de cara a l’administració educativa, ja que comporta la creació d’un Consell Escolar, d’un equip directiu i d’una Associació nova de Mares i Pares d’Alumnes que des del mateix moment en què es pose a funcionar l’Institut estaran exigint constantment la construcció de l’institut.\nEn segon lloc, eixa precarietat provisional es veurà compensada amb les condicions d’escolarització dels nostres estudiants: actualment i si l’any vinent segueixen anant a Dénia estaran massificats (actualment al Centre on estudien hi ha més de 1000 alumnes matriculats; a Pedreguer en serien 250: està clar on serà millor l’atenció i seguiment de cadascun dels alumnes) i possiblement també en barracons o en aules partides (el Nou Chabàs té capacitat per a 24 grups i hi ha previstos 32 o 33).\nD’altra banda no és el mateix intentar ubicar uns quants barracons en un edifici ja creat que ubicar-los sobre una parcel·la destinada únicament a eixe ús.\nEn tercer lloc, s’evita que els nostres estudiants es facen 100 kilòmetres setmanals i s’hagen d’aixecar massa aviat.\nEn quart lloc (però no per això menys important), s’afavoreix que l’alumnat de primer cicle d’ESO puga mantenir la continuitat de l’etapa formativa de l’ESO amb les conseqüències positives, pedagògicament parlant, que se’n deriven.\nEvidentment, tot això hauria d’anar acompanyat de:\n· el compromís seriós de construcció de l’Institut en els terminis més raonables (licitació en maig i posada en funcionament en 2005/06)\n· una parcel·la idònia (al costat de l’Alfàs)\n· una dotació digna i necessària de recursos materials i humans, que seria la següent: capacitat per a 12 unitats d’ESO: 3 per cada nivell, a més d’aules específiques necessàries (laboratoris, de Tecnologia, de Música...) i de serveis (secretaria, biblioteca...). Aquest institut tindria una dotació de professorat adequada a la seua capacitat: entre 30 i 35 professors.\nDurant tota aquesta setmana (de l’1 al 8 de març) ha aparegut en premsa la notícia de que és ja un fet que l’Institut de Pedreguer ha de començar l’any vinent en barracons, aules pre-fabricades, espais alternatius de docència o com punyetes vulguen dir-li’n. I no sols això, sinó que sembla entendre’s que és una petició de la comunitat educativa (!).\nEl que realment passa és que s’està jugant amb les necessitats reals d’un poble per aconseguir altres fins i això està molt, molt lleig. Ací el primer interessat en que els alumnes de Pedreguer es queden al seu poble l’any que vé és l’administració educativa, com a primer pas per descol·lapsar Dénia; que la comunitat educativa accepte o no, ja es veurà després que es pronuncie i no abans (ja que hi ha previstes reunions informatives d’AMPAs i una altra entre administració i comunitat educativa durant la setmana vinent –10-14 de març).\nI no estic discutint la conveniència o no d’instal·lar aquestes aules pre-fabricades (possiblement, com a pare, m’agradaria que la meua filla es quedara al poble), sinó de les maniobres dutes a terme per la Conselleria: oferint caramels (potser enverinats) als més necessitats (uns barracons als qui no volen desplaçar-se i unes instal·lacions antigues a qui no vol barracons) estan aconseguint dividir la comunitat educativa de la comarca i hipotecar a curt termini el seu futur escolar, carregant-se el mapa escolar previst i, fins i tot, els perfils educatius dels centres\nPense que no hem de baixar la guàrdia i exigir (facen el que facen per solucionar la massificació de l’any vinent) tots a una la licitació en maig i immediata construcció de l’IES de Pedreguer i la construcció del tercer IES i el cinqué col·legi de Dénia (a més de totes les altres infraestructures educatives que històricament i des del segle passat ens fan falta).\nDénia, 6 de març de 2003\nPare d’alumna de col·legi públic de Pedreguer i membre de la Plataforma Pro-Institut de Pedreguer\nC/Ample, 23. PEDREGUER\nEl propassat dijous, 13 de març, vam rebre la visita del senyor director territorial d’Educació, per informar els pares de la possibilitat d’encetar el curs vinent l’Institut de Pedreguer en aules prefabricades. Se’n va anar amb la satisfacció del deure acomplit, amb l’acceptació per part de la comunitat educativa (consell escolar municipal, majoria de pares afectats, claustres escolars i la mateixa Plataforma) de la instal·lació d’aquestes aules. I amb el compromís per part seua (comentà que ens ho enviaria el dilluns signat) d’acomplir una sèrie de condicions:\n1. Licitació de l’Institut abans de la col·locació de les prefabricades (tant ell com el representant de CIEGSA van assegurar que seria en maig)\n2. Garantia que els estudiants que acabaren l’any que ve 4t d’ESO podrien continuar el Batxillerat en Pedreguer.\n3. Aules per a tota l’etapa d’ESO, amb totes les condicions dignes, tant materials com humanes (aules específiques, biblioteca, serveis…)\n4. Cessió de la parcel·la del costat de l’Alfàs fins setembre de 2005.\n5. Creació d’una comissió de seguiment de les obres de l’Institut.\nTambé van aprofitar l’avinentesa per comunicar-nos (mitjançant el representant de CIEGSA) que les cates de la nova parcel·la de les Galgues han donat un resultat positiu.\nA pesar dels suggeriments que ens han fet arribar, la Plataforma continuarà amb les concentracions davant de l’Ajuntament tots els dissabtes a les 12,00 h. fins que la licitació siga una realitat, per tal com l’últim fi d’aquesta Plataforma és la construcció de l’Institut.\nLa Plataforma Pro-Institut de Pedreguer, reunida el dilluns, 24 de març de 2003, a les 22,00 hores, i havent analitzat l’escrit remès pel Director Territorial d’Educació d’Alacant a l’alcaldessa de Pedreguer\nque a l’esmentat escrit no es fa referència explícita al primer compromís adquirit pel senyor Director a la reunió del 13 de març (“licitar l’institut abans de la col·locació de les aules prefabricades”, com consta a la fotocòpia adjunta); és per això que\nque l’ajuntament de Pedreguer pose especial interés en el seguiment d’aquests compromisos, per tal que aquestes aules no siguen instal·lades abans que l’institut siga licitat, com es va decidir a la reunió del 13 de març de 2003.\nPedreguer, 24 de març de 2003\nTERESA BALLESTER ARTIGUES, ALCALDESSA DEL M.I. AJUNTAMENT DE PEDREGUER\nL’últim tràmit per licitar el nostre Institut es va produir el passat dissabte 29 de març: s’acabà el termini d’exposició pública en Diari Oficial de la Generalitat de la permuta de terrenys on s’ha de construir el Centre.\nEl dilluns 31 de març es va celebrar plenari extraordinari de l’Ajuntament, per veure si s’havien presentat al·legacions, i, com que no se n’han presentat, es va aprovar l’esmentada permuta i es va enviar amb caràcter d’urgència a la Comissió d’Urbanisme d’Alacant. Si no passa res i s’acompleixen els terminis d’ací mes i mig, més o menys, estarem en condicions de veure licitat, per fi, l’Institut.\nVolem aprofitar l’avinentesa per felicitar als pobles de Teulada i de Xàbia, per tal com ja han vist licitats, el passat 31 de març, els seus respectius centres d’ensenyament. Eixa alegria que ben segur experimenten ara, volem sentir-la nosaltres el proper mes de maig.\nÉs per això que volem demanar-vos que seguiu acudint a aquestes concentracions, perquè les estem fent per tal que les obres del Centre es liciten, i deixar clar que els pares no hem demanat barracons (com segueixen sostenint des de les instàncies educatives), sinó que hem acceptat la seua instal·lació de manera provisional, amb la condició ineludible de que abans de la col·locació siga una realitat la licitació de les obres.\nUS RECORDEM QUE AQUESTA TARDA, ALS POBLETS, TAMBÉ FAREM ALGUNA ACTUACIÓ A LES TROBADES D’ESCOLES EN VALENCIÀ\nLa Plataforma Pro-Institut us recorda que les concentracions dels dissabtes a les 12,00 h. segueixen fent-se fins que es licite el nostre Centre, presumiblement al maig.\nLa propera concentració, el 12 d’abril, serà com sempre, incloent-se la lectura d’algun text literari divertit.\nLa següent concentració, el 19 d’abril, la que fa catorze, farem lliurament de premis sorpresa a aquells alumnes que participen en un petit concurs de creació artística i literària, les bases de la qual passem a explicar-vos:\n· Els treballs faran referència a l’Institut de Pedreguer\n· El de creació artística serà un dibuix de tècnica lliure. El de creació literària pot ser un poema o una narració curta (un full)\n· Tots els participants tindran premi\n· Els millors treballs tindran un premi sorpresa i especial, i seran decidits per un jurat triat per a l’ocasió\n· Podeu lliurar els treballs als vostres col·legis fins el 16 d’abril o a la Casa de Cultura, dins d’un sobre, a l’atenció de la Plataforma, fins el 18 d’abril. No oblides posar el teu nom i el curs que fas.\nDemana ajuda al teu professorat. Participa. El millor premi, sens dubte, serà la construcció de l’Institut.\nArran de la visita del senyor inspector de secundària, Antonio Esclapés, al municipi de Pedreguer, el dijous 10 d’abril de 2003, es dóna a conéixer a l’alcaldessa i a la regidora d’Educació d’aquest poble el nom del qui serà Director del nou IES de Pedreguer per als pròxims tres anys, un professor de Valencià de la comarca que actualment exerceix a Elx (amb nomenament a partir de l’1 de juliol de 2003).\nEls sotasignants (membres de la Plataforma Pro-Institut de Pedreguer i de la futura Associació de Mares i Pares de l’IES de Pedreguer), sense posar en dubte la vàlua d’aquest professional (ja que evidentment ha de ser vàlid, per tal com disposarà de l’acreditació per desenvolupar aquest càrrec), ni el procediment seguit per a la seua designació (ja que només cal l’esmentada acreditació i el nomenament del senyor Director Territorial), sí que considerem, però, arbitraris, il·lògics i poc objectius els criteris mitjançant els quals s’ha pres aquesta decisió, pels següents motius:\n· allò normal, o almenys lògic, és encomanar la posada en funcionament d’un nou centre a algun professional que atenga o haja atés normalment l’escolarització dels alumnes del municipi on s’ha de crear l’Institut (el cas més proper és el d’Ondara, on la inspecció educativa així ho va indicar);\n· és una realitat que, tant al Chabàs com al Maria Ibars (instituts que tradicionalment han escolaritzat els alumnes de Pedreguer), hi ha professionals que tenen l’acreditació per a exercir el càrrec de Director;\n· per tant, fora allò més lògic que s’haguera procurat, almenys, informar de la possibilitat d’accedir a la Direcció de l’IES de Pedreguer a tots els possibles candidats d’aquests centres (d’altra manera les mateixes autoritats educatives que han donat l’acreditació a aquestes persones estan donant a entendre que o no les considera vàlides per al càrrec o tenen un interés especial en que no hi accedesquen);\n· si, tot i això, des de la inspecció educativa es considera més adient una altra persona, hauria de presentar els criteris objectius que avalen eixa decisió (que en cap cas poden ser interessos personals –desig d’acostar-se al domicili familiar- ni polítics –idoneïtat de la persona per qualsevol afinitat-; motius molt respectables però que no considerem rellevants per a l’exercici del càrrec de Director): evidentment, la voluntat d’exercir el càrrec, però també els anys d’experiència en el desenvolupament de càrrecs directius, els anys de docència en els centres d’”acolliment” dels alumnes de Pedreguer, antiguitat en la possessió de l’acreditació, etc.\nD’altra banda, tot i que sabem que no és vinculant ni necessari, considerem una falta de tacte i de respecte no haver consultat ni a l’Ajuntament de Pedreguer ni a la comunitat educativa (pares, col·legis de Pedreguer, equips directius dels instituts de Dénia) abans de prendre una decisió tan important per al futur funcionament de l’Institut del nostre poble.\nÉs per tot això que demanem que reconsidere aquesta decisió i es procure seguir el procés explicat en aquest escrit.\nPedreguer, 14 d’abril de 2003\nJUAN ESPINAR ALBERCA, DIRECTOR TERRITORIAL D’EDUCACIÓ D’ALACANT\nDoc 17 SOBRE LA NOVA DIRECCIÓ DE L’IES DE PEDREGUER\nArran de la visita del senyor inspector de secundària, Antonio Esclapés, al municipi de Pedreguer, el dijous 10 d’abril de 2003, es dóna a conéixer a l’alcaldessa i a la regidora d’Educació d’aquest poble el nom del qui serà Director del nou IES de Pedreguer per als pròxims tres anys, un professor de Valencià de la comarca que actualment exerceix a Elx (amb nomenament a partir de l’1 de juliol de 2003). Posteriorment ix en premsa (CANFALI MARINA ALTA del dissabte 12 d’abril de 2003) aquesta notícia donant per fet el nomenament del nou Director (encara no està nomenat, està proposat: el nomenament és a partir de l’1 de juliol).\nEl sotasignant (membre de la Plataforma Pro-Institut de Pedreguer i professor de Llatí de l’IES Historiador Chabàs de Dénia), sense posar en dubte la vàlua d’aquest professional (ja que evidentment ha de ser vàlid, per tal com disposarà de l’acreditació per desenvolupar aquest càrrec), ni el procediment seguit per a la seua designació (ja que només cal l’esmentada acreditació i el nomenament del senyor Director Territorial), sí que considera, però, arbitraris, il·lògics i poc objectius els criteris mitjançant els quals s’ha pres aquesta decisió, pels següents motius:\nD’altra banda, tot i que sap que no és vinculant ni necessari, considera una falta de tacte i de respecte no haver consultat ni a l’Ajuntament de Pedreguer ni a la comunitat educativa (pares, col·legis de Pedreguer, equips directius dels instituts de Dénia) abans de prendre una decisió tan important per al futur funcionament de l’Institut del nostre poble.\n(Avís per a suspicaços: el que subscriu també està acreditat per a exercir el càrrec de Director, però no té cap interés especial en assumir aquest càrrec a l’IES de Pedreguer –entre altres coses, perquè ja n’ocupa un altre al seu Institut, i li agradaria acabar-lo dedicant-s’hi exclusivament-, però potser hi ha altres persones interessades igualment vàlides. I sobretot és lamentable que les màximes autoritats en matèria d’educació en facen gala de tan poca, actuant amb arbitrarietat –nomenant per decret a qui els sembla bé-, sense un mínim de respecte –sense consultar a la comunitat educativa que ha de patir per a bé o per a mal durant tres anys les decisions unilaterals-, i obviant la igualtat d’oportunitats –sense informar als qui podien optar al mateix càrrec. De tota manera, és una de les coses que potencia la nova Llei de Qualitat).\nDénia, 14 d’abril de 2003\nArran de l’allau d’inauguracions que s’estan produint al llarg i estret del nostre país (tramvies, metros, trams de carretera, cases de la cultura que ja funcionaven, instituts sense alumnes perquè no caben, etc.) hem estat pensant (sí, no mireu així, de tant en tant també ho fem, això) i hem decidit demanar a les autoritats competents el següent: que es celebren eleccions tots els anys (el primer any municipals, el segon comarcals, el tercer autonòmiques i el quart nacionals i europees).\nPensem que això tindria conseqüències força beneficioses:\nPrimera: els terminis d’execució s’estreten notablement; allò que en quatre anys no ha hagut manera d’enllestir, en només quatre mesos s’aconsegueix.\nSegona: actualment disposaríem d’Institut, però d’institut amb saló d’actes, però també amb línia de metro i de tramvia per a accedir-hi des del poble i amb telefèric per anar des de les urbanitzacions, però no només això, sinó que tindria accés a piscina coberta i estaria envoltat per un parc de tres parells d’ous... Bé, tindríem això o set primeres pedres (que tampoc està malament): la primera pedra de l’institut, la del saló d’actes, la del metro, la del tramvia, la del telefèric, la de la piscina i la del parc, perquè, al cap i a la fi, més valen set primeres pedres que set pedres al ronyó, porque, mirusté, yo estoy a favor de las primeras piedras; en cambio, usté, ¿está a favor de las piedras en el riñón?\nTercera, però no menys important: les preclares ments dels nostres dirigents polítics estarien ocupades en la preparació de les eleccions i en les múltiples inauguracions i d’aquesta manera no tindrien temps de parir eixes fantàstiques lleis que ens llancen: decretassos, presó per a qui gose manifestar-se en contra de guerres ilegals, o tot eixe seguit de destarifos que representa la llei mal anomenada de qualitat perpetrada per eixa insigne columna del castell que, suposem que per a celebrar el 25 d’abril particularment, ha decidit implantar per decret unes hores d’espanyol en detriment de les altres llengües oficials del país (possiblement voldrà que aquestes es donen dins d’eixa admirable assignatura nova sobre el fet religiós que tothom haurà de engolir-se per no voler rebre catolicisme: de fet, al final representarà tota una experiència religiosa fer ús d’un dret tan simple com és expressar-nos en la llengua dels nostres pares).\nPerò no patim, perquè fent gala de la seua proverbial capacitat de diàleg, i com que les comunitats amb llengua pròpia han protestat per aquest fet, la senyora ministra ha dit: vale, pues serán 4 horas de castellano y 6 de griego; hala, vayan poniéndose mirando pa Pamplona (gràcies, Una Altra Cosa).\nBé, ara he de deixar-vos, he d’inaugurar urgentment un bocata d’anxoves que m’espera ansiós a casa. Gràcies per escoltar-me i que ho inaugureu bé.\nDoc 19 Per avui, i si ho permeteu, hem pensat fer lectura d’uns poemes molt adients al temps en què ens trobem: campanya electoral. Tres d’ells fan referència a una cosa que ens cansarem de sentir: promeses (com la del nostre institut); és un avís perquè sàpien que la societat no és babau i no es deixa enganyar (o sí?). L’últim fa un recordatori del que eren abans les escoles: no permetem que hi tornem.\nEls dos primers són de Pere Quart, pseudònim de Joan Oliver (Sabadell, 1899-Barcelona 1986) i els altres dos del nostrat Ovidi Montllor, del qual poca cosa podem dir que no sàpieu.\nLLETANIA TOT ESPERANT\nmentides. Van dir que tornarien aviat.\nPer als amors Abans de caure la tercera nit.\nmentides. N’han caigut més de cent i no han tornat.\nPer als amics Ens detesten.\nPer als clients Ten-ho per dit.\nI si provessis d’eixamplar el forat?\nMentides plenes o primes, Martell i escarpra, blau o sangtraït.\nfermes o tendres –juraments, besades-; Ens prometien sol, no soledat!\nvives –com fresca sang-; Hi ha llumins?\nsàvies, agraïdes. Només un i encara humit.\nMitges mentides. Doncs au, votem!\nI si empatem? Som dos!\nI mentides històriques Resaré un parenostre al meu difunt.\nque avui pengem als mentiders besavis. El teu és un difunt molt peresós.\nMentides literàries Tens fil i agulla?\n-a cada vers dues mentides. Sí.\nMentides metafísiques Fes-me un repunt\n-l’ésser i el temps, redéu! a la boca i així ni veu ni tos.\nMentides tècniques, científiques: Però, jo què?\nxifres que es tornen màquines Tu has de callar per punt!\nque són la triste gran misericòrdia\na compte sense garanties,\nAmèn, amén, Senyor!\nELS DIMONIS L’ESCOLA DE “RIBERA”\nA l’escola vaig aprendre La suma era El càstig era\na mai no fer pactes dos més dos. sever\namb ningún dimoni. El resultat era: El càstig era:\nSón una raça dolenta quatre. Por.\ni mai no solten res. La pregunta era La missa era\nSón lladres! Qui és. molt sèria.\nSaben que tenen poder La resposta era: Els assistents\ni amb ell el fer i desfer Déu. no ho sabíem.\nels hi resulta molt fàcil.\nVolen convéncer el mòn La consigna era: Els corredors eren\nque el seu regne és millor Pàtria. llargs.\ni així poder tenir La resposta era: Els que corrien\nmés forces. Alçar el braç. fugien.\nEl dimoni és molt ric.\nI us tractarà d’amic. La classe era El rellotge era\nAixò és un vici antic. a les nou. bonic.\nPer a ells treure profit. El mestre era Les hores eren\nS’apareixen en mil formes a les deu. llargues.\nper veure si et guanyen. El “water” era L’ensenyança era\nEns prometen millor vida, al fons. com era.\nplaer sense mida, La merda era Els ensenyats\nllibertat pansida. a l’entrada. el què som.\nDiuen que volen salvar-nos, Els amics érem Els mestres.\nper així apartar-nos tots. El Crist.\ndel recte camí. Els enemics érem El capellà.\nI aquells que els hi fan cas tots. El pupitre.\nper quatre sous de res Els companys.\ns’embruten bé les mans. Els diplomes eren El llibre.\nIndignes. grocs. La pissarra.\nEl dimoni... Els diplomats eren La merda.\nverds. La infància..\nEl Crist era La fe.\nde fusta La por.\nEls cristians L’estima.\nEls pupitres eren per sempre.\nEls seients érem El resultat eran un:\npobres. La jugada\nAvui, divuitena concentració per exigir la licitació de l’Institut, volem comunicar-vos les actuacions de la Plataforma a partir de la setmana vinent, ja que pensem que aquesta hauria de ser l’última.\nÉs per això que ens alegra que estiga present la premsa, per tal que es faça ressò de les esmentades actuacions.\nSi, com pensem, es licita al llarg de la setmana que vé (atès que l’actual administració només té eixa setmana per actuar), la Plataforma desconvocaria les concentracions, per fi, i faria arribar als pares una convocatòria d’assemblea per explicar la situació posterior (comissió de seguiment de les obres, futur de la Plataforma, instal·lació i funcionament dels barracons, etc.).\nSi, inesperadament i malaurada, no es licita entre el 19 i el 23 de maig, la Plataforma, evidentment, mantindria la convocatòria de la concentració (ja avisaríem si divendres 23 o dissabte 24), per a fer la nostra particular jornada de reflexió, demanant (durant la mateixa concentració i en premsa) responsabilitats polítiques a qui pertoque.\nDe tota manera, i suposant que l’Administració pose com excusa que encara queda una setmana de maig per acomplir el compromís de licitar durant aquest mes, exigiríem que CIEGSA i la Conselleria anunciaren la setmana vinent en premsa el dia exacte de licitació i la inclusió en ella del nostre INSTITUT (cosa gens difícil, perquè ja ho van fer en la reunió amb pares el dia 13 de març, quan van posar data concreta per a la licitació de març).\nPer acabar, volem recordar el compromís adquirit per En Juan Espinar en l’esmentada reunió i en escrit posterior de no instal·lar barracons fins que no es licite el Centre.\nVolem informar que per a la propera concentració, la divuitena (17 de maig), per exigir la licitació de l’Institut, farem públiques les actuacions de la Plataforma a partir de la setmana vinent, ja que pensem que aquesta hauria de ser l’última.\nÉs per això que publiquem aquest comunicat, per tal que es faça ressò de les esmentades actuacions el major nombre possible de ciutadans.\nSi, com pensem, es licita al llarg de la setmana que vé (atès que l’actual administració només té eixa setmana per actuar), la Plataforma desconvocaria les concentracions, per fi, i faria arribar als pares una convocatòria d’assemblea per explicar la situació posterior (comissió de seguiment de les obres, futur de la Plataforma, etc.).\nEsperem la vostra assistència (tan de bo per última vegada).\nJA L’HAN LICITAT. AGRAÏMENTS? I ARA, QUÈ?\nFinalment ha vist la llum el nadó. Ha estat un embaràs llarg. Ha durat anys. Sortosament fa quatre mesos van administrar a la parturienta oxitocina (eixa substància que subministren a les dones per provocar les contraccions) i el part es va accelerar; eixa oxitocina ha vingut en forma de pressió de la comunitat escolar (prova d’això és que el primer comunicat de CIEGSA culpant l’Ajuntament de tot va eixir el mateix dia que la Plataforma convocà la primera concentració, el 18 de gener) i de la celebració d’eleccions (la licitació sembla calculada milimètricament perquè constituesca una bomba electoral)\nEn l’apartat d’agraïments, considerem que no li pertoquen de cap manera a les Conselleries implicades en l’assumpte. Donaríem les gràcies a un botiguer que ens venguera una barra de pa per 100 €? I a un patró que ens pagara un jornal de 10€ per treballar 10 hores al dia? I hauríem d’agrair quelcom a algú que ens tornara els diners que li havíem deixat fa 6 anys? En tot cas, el que li demanaríem a aquestes Conselleries són interessos de demora i indemnitzacions per les despeses produïdes a l’Ajuntament durant els 4 anys que ens tingueren pendents de l’abocador. Hem d’acabar donant les gràcies per una cosa que ens pertoca per llei i que havien de concedir-nos perquè era el nostre dret? Acabarem donant les gràcies per poder fruir de serveis socials i públics de qualitat?\nSi per fer la feina i el que se suposa que és una obligació per a ells (lluitar per un institut per al poble), s’ha de donar les gràcies, haurem de donar-les a l’Ajuntament (puntualment sí que agraím les facilitats que han donat per a concentrar-nos, reunir-nos, penjar pancartes, disposar de bùstia, deixar-nos posar una paradeta per Sant Blai i les puntuals ajudes materials tant d’aquesta legislatura com de l’anterior).\nMenció especial a la premsa, per la seua cobertura, sobretot al principi. Només hem de retreure’ls que darrerament no feien acte de presència tan massivament i només quan eren convocats pels polítics per fer-se fotos; tampoc han estat molt acertats en alguna ocasió, quan han eixit puntualment alguns comunicats no exactes o alguna foto tallada.\nI ara sí, els agraïments que podríem dir desinteressats i espontanis. Un recordet especial per aquells membres de la Plataforma que la van encetar i que alguns han vist com els seus fills han arribat a la Universitat sense institut i per als que han continuat amb la tasca. Una abraçada a aquells que es van aturar a la paradeta de Sant Blai per fer els seus suggeriments, al colombaire que va col·laborar, així com als qui ens han deixat l’equip de megafonia, els dolçainers i el tabaleter, els col·laboradors del concurs, els concursants mateixos, etc. Però sobretot, sobretot, gràcies a tots aquells que dissabte rere dissabte, durant 18 setmanas heu estat a la porta de l’Ajuntament demanant el que ens correspon (tot i que, digueu-nos il·lusos per tenir una il·lusió, esperàvem una assistència més nombrosa –el tema s’ho valia; però és igual, els qui estàvem hem estat insistents i puntuals).\nAra hem d’estar a l’aguait i no perdre de vista els següents terminis de construcció de l’Institut:\n-23/05/03: publicitació de la licitació\n-10/07/03: termini presentació d’ofertes\n-15/07/03: apertura d’ofertes\n-15/08/03: acceptació de l’empres\n-15/12/04: finalització d’obres (si duren 16 mesos)\n-15/02/05: finalització d’obres (si en duren 18)\nPensem que per a no badar i fer un seguiment com cal s’han de constituir: l’AMPA del nou institut, la creació el més aviat possible del consell escolar d’aquest Institut i la comissió de seguiment de les obres de l’Institut (altre dels compormisos d’En Juan Espinar, juntament amb la instal·lació dels barracons, i la garantia de continuïtat d’estudis de Batxillerat per al curs 2004/05). Aquesta comissió hauria d’estar formada per representants de l’Ajuntament, de CIEGSA, de la Conselleria d’Educació i per representants del Consell Escolar i de l’AMPA de l’institut, així com de la Plataforma pro-Insititut.\nPer a parlar de tot açò i d’altres coses d’interés, la Plataforma convocarà els pares i mares a una assemblea informativa properament. Ens agradaria, per descarregar tensions acumulades, fer alguna mena de celebració. Ja veurem. En fi, no cal dir que la Plataforma desconvoca les concentracions, per tal com l’INSTITUT JA HA ESTAT LICITAT. A reveure.\nSergi Ferrús Peris (membre de la Plataforma Pro-Institut de Pedreguer)\nC/Ample, 23. PEDREGUER DNI: 25390888 TLF: 966456321\nLa Plataforma Pro-Institut de Pedreguer vos convoca a la reunió informativa que es celebrarà el proper dia......................, a les 21,00, a l’Espai Cultural de Pedreguer, amb el següent ordre del dia:\n1.Proposta de la Plataforma d’actuacions futures:\n· Compromisos pendents adquirits pel Director Territorial d’Educació i Ajuntament de Pedreguer\n· Possible renovació de la Plataforma amb major presència de pares i mares d’alumnes del nou IES i de membres del seu Consell Escolar\n· Supervisió de la instal·lació de pre-fabricades i posterior seguiment\n· Constitució de la comissió de seguiment de les obres de l’IES\n· Passos per constituir l’AMPA de l’Institut\n2.Informe sobre el curs 2003/04:\n· Matriculació i qüestions acadèmiques\n· Terminis i calendari per a constituir el Consell Escolar de l’IES\nPedreguer, 13 de juny de 2003


VINE AMB LA COLLA. Coves de Sant Josep de la Vall d'Uixó - La Colla\nA les Coves de Sant Josep naix el riu subterrani navegable més llarg d’Europa on el visitant es retrobarà amb la natura i les sensacions de pau i harmonia que tan sols la terra sap donar-nos.\n30 de setembre 2019 - 20:11\nLes Coves de Sant Josep obrin a partir de l’1 de juliol.Reserva una entrada a través del seu web i consulta totes les mesures deprevenció i de seguretat.


L'actor Francesc Orella serà el proper entrevistat dels Pessics de Vida\nEl protagonista de la sèrie Merlí de TV3 parlarà amb Xavier Valls, professor de Filosofia\nL’actor català Francesc Orella, protagonista de la sèrie Merlí de TV3, serà el dimecres 23 de març a les 20 h la sala d’actes el Casino de Manresa per ser entrevistat pel professor de Filosofia, Xavier Valls, en el marc del cicle Pessics de Vida.\nLa trobada estava programada pel dia 30 de març, però per temes d’agenda s’ha avançat al dimecres 23. L’Ajuntament de Manresa i la Demarcació Catalunya Central del Col·legi de Periodistes de Catalunya organitzen conjuntament el cicle “Pessics de vida”, un espai de conversa amb personalitats destacades del país.\nAquest primer trimestre de l’any va començar el dimecres 27 de gener amb l’entrevista de la periodista de TV3, Núria Bacardit, amb el presentador de televisió i comunicòleg polifacètic, Salvador Alsius. I Posteriorment, el dimecres 24 de febrer, va ser el torn de la directora de teatre i activista, Simona Levi, que va dissertar amb Xavier Domènech, director adjunt del Regió 7.


Duran eleva el to contra Mas - Notícies Política - Notícies Política - e-notícies\nPolítica · 11 de Desembre de 2015. 08:20h.\nAl migdia li demana quin és el cost de pactar amb la CUP i al vespre afirma que el pacte ja està fet\nDuran, en l'acte electoral a Lleida\nEl candidat d’Unió a les eleccions generals, Josep Antoni Duran i Lleida, ha manifestat que l’acord entre Artur Mas i la CUP ja està fet. En el míting final de Lleida, els hi ha demanat que “no allarguin artificialment aquestes negociacions només per evitar que l'opinió pública conegui l'acord que ja tenen fet abans de les eleccions”.\nDuran ha considerat això de ”electoral” i s’ha preguntat “com es pot construir un nou país, negant a la ciutadania la informació i la transparència”. “El ciutadà ha de saber de quin mal ha de morir”, ha reblat.” També ha dit que l’acord “no pronostica res de bo pel país, és un salt al buit i una greu irresponsabilitat””.\nEl líder d’Unió ha afegit que “si “avui CiU continués sent la marca del país i no s'hagués trencat, el catalanisme polític de centre i moderat amb Unió, no estaríem negociant amb la CUP, no estaríem pendents d'unes persones que tenen un model econòmic i social molt contraposat amb el nostre””.\nTambé ha criticat que Junts pel Sí “hagi estat incapaç de posar-se d'acord per investir un president de la Generalitat i garantir un Govern i, a la vegada, “hagin tingut la insensatesa de, sense Govern i president, posar-se d'acord en què, per a ells, no hi hauria cap llei que la que emani del Parlament i que no faran cas de les lleis espanyoles ni del TC”.\nEl cap de llista d’UDC ha constatat que, si en les passades eleccions al Parlament, “13.000 persones més haguessin entès la utilitat d'Unió, “ara no estaríem pendents de la CUP”. Ara el país estaria en mans d'Unió. I si Convergència no hagués trencat amb Unió per aliar-se amb ERC el país estaria en bones mans”, ha afegit”.\nDuran, en un acte ahir al matí, va reclamar a Mas que “té l’’obligació d’’explicar quines són les condicions que posa la CUP i si és cert que s’’està disposat a portar un pla social que capgiri les prioritats pressupostàries que fins ara hi ha hagut en el govern de Catalunya””.\n"“Tenim o no diners per fer el que la CUP demana socialment? Els teníem o no abans? Si els teníem abans, per què no s’’ha fet? Sempre se’’ns ha dit que no es feia per l’’ofec financer, entre d’’altres. Si es fa ara és que és la CUP qui imposa les polítiques perquè sigui així. Ara per què una renda mínima universal que abans no es podia pagar? Ara farem el contrari del que hem fet i creiem que s’’està obligat a fer-ho?", va demanar.\nFinalment, va constatar que "també començarem suprimint el concert a l’’escola diferenciada per acabar complimentant els desitjos de la CUP suprimint els concerts a les escoles concertades i només a les diferenciades"”. “"Els concerts sanitaris i educatius, són aquest el preu de la CUP per investir el president de la Generalitat?”", va preguntar.\nMas demana el vot\n#5 xavier, girona, 11/12/2015 - 21:18\nCompletament d acord amb vostè sr. Duran. Jo soc dels que vaig votar junts pel sí pels meu sentiment independentista però sembre he sigut d ideals de centre (el que representava abams ciu). Junts pel si m ha decebut completamemt ja que ha socombit a les exigencies de la CUP.\n#4 Aleix, Bcn, 11/12/2015 - 14:02\nQuin és el cost de vendre's el país per un plat de llenties Duran? El de vendre's les seus del partit? El d'arruïnar Catalunya i escanyar-la fins que desapareixi? El del menjar de les famílies que passen gana i són desnonades mentre tu dorms al Palace de La Castellana?\n#4.3 A. Rodríguez Silver, Barberà del Vallès, 12/12/2015 - 08:40\ncon nosotros por no comprar (nos querián hacer ver que llovía meándose en nuestra boca y nariz por que no comprabámos en aquel momento). ¿Quien obligó a ello? Nadie del espectro político. Quéjáte de la política de viviendas pero informáte antes, Aleix. Yo no se que apestan mis comentarios pero yo\n#4.4 A. Rodríguez Silver, Barberà del Vallès, 12/12/2015 - 08:42\npienso que llegaríamos a algún acuerdo de lo que ha pasado, por qué ha pasado etc... en relación a lo que yo pino y tu oponas. Pero te veo muy numantino defendiendo posiciones fanáticas, como si el Tripartito y la última legislatura no tiene nada que ver sobre la marcha del país ni la mala gestión\n#3 A. Rodríguez Silver, Barberà del Vallès, 11/12/2015 - 09:32\nTotalmente de acuerdo con el Sr. Durán en lo que respecta que ¿Por qué antes no y ahora si? El coste de las medidas, si se implementan todas ¿De dónde saldrá? ¿Qué recortará y que aplicará? Es una burla a la inteligencia además de una huida hacia adelante de inciertas consecuencias nada positivas\n#2 "EL PACTE JA ESTA FET", Barcelona, 11/12/2015 - 09:10\nRes de nou, ja ho sabiem\nTan sol es una MICA DE COMEDIA\nper fer veure que ha estat dificilissim\ni res mes FUM FUM FUM\n#1 Pepet, Sabadell, 11/12/2015 - 08:58\nDuran, ja pots anar dient; el President, pel que vaig escoltar ahir amb en Cuní, està obsessionat i ha perdut la capacitat de raonar; el vaig veure molt insegur, a l'hora de concretar i argumentar; és capaç de destruir el País, per aconseguir el nomenament.\n#1.1 Prudenci, Sabadell, 11/12/2015 - 10:03\nEn Mas ès un suicida col.lectiu.


Andreu Valor i La Nova sumen forces, veu i sons per a celebrar els seus aniversaris — Pagina 66, Noticias de Alcoy y de El Comtat\nAndreu Valor i La Nova sumen forces, veu i sons per a celebrar els seus aniversaris\nCantautor i banda s'han unit i han presentat en la Zona Nord 'Bandautòrium'.\nLa Societat Musical Nova d'Alcoi i el cantautor contestà Andreu Valor han portat a l'Amfiteatre Amando Blanquer de la Zona Nord la seua original proposta que porta per nom 'Bandautòrium'.\nA l'aire lliure i amb una agradable temperatura, els nombrosos assistents a aquest concert han pogut escoltar un total de 15 obres més un bis amb el protagonisme de la veu d'Andreu Valor i els instruments de La Nova. Valor ha recordat que compleix 10 anys sobre els escenaris, "fet que no té comparació amb els 175 anys de la formació que està ací amb mi".\nEl temes interpretats han sigut 'El progrés', amb el que ha començat i ha acabat el concert, 'Desprotegits', 'Sense la terra promesa', 'Vertigen', 'Tornarem a caure', 'Dies que vindran', 'La Tinença', 'Ací em pariren', 'Mentre sol, autogestione el meu plaer', 'En les nostres mans', 'Camí de les Garlandes', 'Història d'un amor alternatiu', 'No sé odiar però vull', 'Verònica-Vítol' i 'Que tinguem sort'. En el vídeo es pot veure i escoltar un fragment de tres minuts de 'Sense la terra promesa'.\nTots aquestos temes d'Andreu Valor han sigut dirigits per Juan Doménech Calaforra, director titular de la banda, així com per José Antonio Llinares, el seu president, Moisés Olcina i Jesús Fuertes, amb arranjaments de Ramón García i Soler.


L’anglès, present en els Neuroambients del Sant Pau | Col·legi Sant Pau Apòstol - Tarragona\nTot un èxit experiencial que demostra la bona capacitació dels alumnes\nAquest mes de gener, els nens i nenes d’Educació Infantil de l’escola han iniciat el Neuroambient <<Tots iguals, tots diferents>>, on descobriran diverses cultures ben diferents de tot el món.\nEn aquest Neuroambient, treballant des de les premisses neuroeducatives, l’inici ha partit del repte, la motivació i l’emoció dels infants. Els alumnes van rebre una visita d’allò més especial: dues exploradores de parla anglesa que s’havien perdut i que van demanar ajuda a tots ells per a continuar amb la seva ruta. A través d’un joc de pistes pels patis de l’escola, en anglès, els nens i les nenes van ajudar-les a trobar els països que necessitaven i que formaran part del propi Neuroambient: Xina, Groenlàndia, Kenia, Marroc, Índia i Equador.\nLes exploradores, dirigint-se en tot moment als infants en llengua anglesa, van aconseguir activar el potencial dels alumnes alhora que es veien immersos en una història tot creient-se protagonistes i, a més, en un idioma estranger. Tot un èxit experiencial que demostra la bona capacitació dels alumnes d’infantil en llengua anglesa.\nEmprar la neurociència a l’aula amb la metodologia pròpia de l’escola fa que contínuament els nostres alumnes estiguin en una situació d’atenció sostinguda i tinguin un desig continu d’aprendre, que és una condició fonamental per a un bon assoliment dels aprenentatges i per a un bon desenvolupament cognitiu.


Joan Miquel Oliver sustituye a Tulsa en Serialparc y acompañará a Sandra Monfort - Cultur Plaza\nactuará en el parc de l'oest\nVALÈNCIA. Serialparc, el ciclo de conciertos de Agència Districte que está reactivando los barrios de València a través de la música desde sus puntos verdes, suma a su cartel al artista balear, Joan Miquel Oliver, para completar su primera temporada el próximo 19 de diciembre. Sustituye así a Tulsa, que estaba confirmada anteriormente para esa fecha.\nEl compositor y guitarrista del grupo Antònia Font será el plato principal de un día de música desde el inexplorado Parque del Oeste -en el barrio de Tres Forques- sumándose a la ya confirmada artista emergente Sandra Monfort.\nAntes de ese momento, durante el mes de noviembre, dos citas marcadas en verde: Serialparc Parque Central, el 14 de noviembre con Miguel Rivera (Maga) y Renaldo i Clara; y Serialparc Parque de Malilla, junto a La Habitación Roja y Carlota el 21 de noviembre.


Lloguer de cotxes automàtics a Albany, Austràlia. Reservi avui! – Rentalcars.com\nLloguer de cotxes automatics a Albany\nOmpli el formulari per trobar els millors preus en cotxes automàtics a Albany\nCotxes de lloguer amb Automàtic a Albany Aeroport\nRentalcars.com es el nom comercial de TravelJigsaw Societat Limitada registrada a Anglaterra i Gal•les (Numero: 05179829) a l’adreç a 100 New Bridge Street, London, EC4V 6JA. ID: 98B31


El Restaurant Portus, guanyador de la tercera Ruta de la Tapa de Cambrils | Reusdigital.cat diari de Reus. Notícies i actualitat del Camp de Tarragona\nEl xef del Restaurant Portus, Xavier Martí García, ha rebut aquest dimecres de mans de la regidora de Turisme de Cambrils, Mercè Dalmau, el premi com a guanyador de la III Ruta de la Tapa Cambrils-San Miguel 2015.\nPortus presentava la proposta titulada ‘Tallat amb botifarró’ que per la seva originalitat, presentació i elaboració va endur-se la millor puntuació entre tots els participants. El premi ha estat atorgat pels consumidors i clients que han participat en aquesta ruta de la tapa i han efectuat les seves valoracions i votacions. Portus tindrà ara la possibilitat de participar a la fira de la Tapa de Barcelona al 2016.\nLa III Ruta de la Tapa estava organitzada pel Patronat de Turisme de Cambrils juntament amb Cervesa San Miguel i l’Associació d’Empresaris d’Hostaleria de Cambrils. Es va celebrar del 18 al 29 de setembre i hi van participar un total de trenta establiments de diferents punts de la ciutat.


EC / List no.: 205-617-0\nCAS no.: 144-15-0\nMol. formula: C32H58O8\n1,2,3-Propanetricarboxylic acid, 2-(acetyloxy)-, 1,2,3-tris(2-ethylhexyl) ester


La UdG promou la vida saludable durant la Setmana de la Salut - Diari de Girona\n?De l'1 al 7 d'abril, proposarà activitats perquè la comunitat universitària reflexioni sobre els beneficis dels hàbits que incentivin el benestar emocional, l'activitat física i l'alimentació equilibrada\nLa UdG promou la vida saludable durant la Setmana de la Salut Diari de Girona\nLa Universitat de Girona (UdG) promourà tota la setmana vinent els hàbits de vida saludables en la Setmana de la Salut, que se celebra coincidint amb el Dia Mundial de l'Activitat Física, que es commemora cada 6 d'abril, i el Dia Mundial de la Salut, previst per a l'endemà.\nSota el lema «Cuida't, comptem amb tu», el programa cerca la reflexió sobre els beneficis d'un estil de vida saludable basat en el benestar emocional, l'activitat física i l'alimentació.\nUnes bones condicions de treball i la creació d'entorns de treball que facilitin l'adopció d'hàbits saludables es relacionen amb una millora de la productivitat de les organitzacions i una millora en l'estat de salut i benestar dels treballadors.\nPer això, i per tal de promocionar els hàbits saludables entre la comunitat universitària i també entre la societat gironina, la Setmana de la Salut inclou activitats, tallers i conferències gratuïtes en els diferents campus.\nEl programa ofereix activitats relacionades amb el benestar emocional, amb sessions de mindfulness; amb l'activitat física, amb nombroses propostes des de ioga fins a fitness i arts marcials; i l'alimentació, amb un taller de carmanyola saludable, entre d'altres propostes.\nEn el marc de les activitats, tindran lloc tres conferències. La primera, el 3 d'abril, es titula Claus per una alimentació saludable, al menjador dels estudiants del Campus de Montilivi. L'especialista en nutrició i dietètica i coach nutricional, Marta Sureda, explicarà la diferència entre nutrició i alimentació i ensenyarà a destriar entre l'excés d'informació que ens envolta.\nEl 4 d'abril, el psicòleg del Servei d'Atenció Psicològica de la Universitat de Girona, Pep Freixa, desmitificarà l'amor romàntic amb la xerrada Enamorar-se perjudica seriosament la salut, a la Facultat d'Infermeria.\nFinalment, el 5 d'abril el doctor en Medicina i Cirurgia i Inspector Mèdic de la Seguretat Social, Víctor Vidal, parlarà sobre El estrés en la sociedad actual. La pandemia del siglo XXI. Està prevista a la sala de graus de la Facultat de Dret i analitzarà en profunditat el «perill» que l'estrès representa per a la salut pública.\nEl programa de la Setmana de la Salut ha estat coordinat conjuntament entre el Servei d'Esports, la Unitat de Compromís Social i l'Oficina de Salut.\nAquests serveis de la universitat també acaben d'estrenar una pàgina web per facilitar recomanacions i consells a l'entorn de la salut.


3 min. El Prat de Llobregat 05/05/2014 12:36\nLa companyia aèria Air China connecta des d'aquesta setmana directament l'aeroport de Barcelona-el Prat amb Pequín.\nEl primer vol entre les dues ciutats ha aterrat aquest matí a l'aeroport del Prat amb gairebé una hora de retard i 217 passatgers a bord, cosa que representa el 75% d'ocupació de l'avió.\nLa vicepresidenta sènior d'Air China, RunE Feng, ha subratllat a l'arribada de l'avió que "després de més de 13 hores de vol hem arribat sense incidents al nostre destí", i ha agraït el suport de les autoritats catalanes a l'empresa.\nRunE Feng ha recordat que Air China és l'única companyia amb bandera xinesa, que disposa de 488 avions i que enllaça amb 30 països de manera directa.\nDe l'aeroport del Prat sortirà aquest matí un avió amb direcció Pequín amb 260 passatgers a bord, un 90% d'ocupació.\nL'aerolínia, que forma part de la xarxa Star Alliance, operarà quatre vols setmanals -dilluns, dijous, divendres i diumenges-, que fan una parada tècnica per proveir-se a Viena, que té una durada de 90 minuts i en la qual els passatgers no han de canviar d'avió per seguir el seu viatge.\nEn total, Air China oferirà en aquesta ruta 4.600 places cada mes en cada sentit –la ruta la cobreix un Airbus 330-300 de 290 places.\nDes del seu 'hub' a Pequín, els passatgers poden connectar, a més, amb 201 destins domèstics, tres regionals –a Macau, Hong Kong i Taiwan–, i 45 ciutats internacionals.\nBarcelona és el segon destí a Espanya d'Air China, que opera quatre vols directes entre Madrid i Pequín i dos entre Madrid i Sao Paulo.\nLa vicepresidenta sènior d'Air China ha recordat que actualment aquesta és l'única companyia que opera vols directes entre Espanya i la Xina.\n"El 2006 vam estrenar un enllaç amb Madrid, que té un 80 % d'ocupació constant", ha dit la vicepresidenta de la companyia, que ha assegurat que "amb l'actual desenvolupament econòmic hem cregut necessari obrir noves rutes amb Espanya i una d'elles és aquesta, que contribuirà al desenvolupament de les nostres relacions econòmiques".\nLa companyia compta amb 12 connexions entre capitals europees i ciutats xineses i, en l'actualitat, Air China disposa de 23 rutes amb Europa i 190 vols setmanals, ha recordat RunE Feng, que ha explicat que "podem arribar amb regularitat a 19 de les principals capitals europees".\nDes de l'aeroport del Prat es pot volar de manera directa a quatre destins asiàtics: Pequín, Doha, Singapur i Dubai.\nPere Joanuix era un dels passatgers que ha volat en el primer avió d'aquesta ruta des de Barcelona, i ha explicat a Efe que "estic casat amb una dona xinesa i vam aprofitar les tarifes promocionals (uns 500 euros anada i tornada) per poder anar a veure la seva família", a més de felicitar-se perquè hi hagi una connexió directa entre Barcelona i la Xina "perquè al llarg d'aquests anys he passat per gairebé tots els aeroports europeus, com Frankfurt o París, i fins i tot Qatar per arribar a la Xina".\nUn altre dels passatgers d'aquest primer vol entre Barcelona i la Xina ha explicat que "treballo de comercial en una empresa xinesa a Barcelona i aprofito aquest vol per visitar la família".\nAquest passatger, que des de fa tres anys resideix a Barcelona i fins ara volava a la Xina via París, ha destacat que "l'obertura d'una línia directa permetrà que molts ciutadans xinesos visitin Catalunya".


La Plebania - Montblanc\nLa Plebania és un immoble d'estil neoclàssic de tres plantes amb tres finestres a la planta baixa (la de l'esquerra està tapiada), tres balcons a la segona planta i un tercer pis culminat amb una banda horitzontal motllurada. També hi ha lesenes motllurades a les vores de finestres i balcons.\nLa portalada està feta amb un arc de mig punt i presenta als costats diverses bandes horitzontals superposades.\nS'accedeix a l'edifici pujant una petita escala de quatre graons.\nMentrestant es construïa la presó (la Presó Nova), els municipis de Montblanc i la resta de pobles del seu Partit Judicial es van veure obligats a sufragar les obres de la Presó Nova i del Jutjat de Primera Instància i Instrucció que es volia fer. Les obres van anar a càrrec del constructor Josep Anglès i Castellet, i es van complementar amb la construcció d'una nova rectoria entre el Jutjat i el mur de tancament de l'església de Santa Maria. Els dos edificis d'estil neoclàssic es bastiren entre els anys 1886 i 1890 i van suposar un molt intens esforç econòmic a la vila i als pobles del Partit Judicial. Malauradament, aquest esforç econòmic de la població va ser menysvalorat per les autoritats estatals perquè a principis de setembre de 1893 va arribar l'ordre de supressió del Jutjat de Primera Instància i Instrucció. Aquesta ordre mancada de tacte en un moment de crisi econòmica va causar una forta indignació popular que va arribar al seu punt àlgid amb els aldarulls de l'agitada jornada del 13 de setembre de 1893 en el transcurs dels quals hi va haver quatre morts i una vintena de ferits.